
Sfântul mucenic Iuliu, veteranul a trăit în secolele III — IV, fiind contemporan cu 
Sfinții mucenici Pasicrat şi Valentin. A primit mucenicia în vremea marii persecu- 
ţii din vremea împăraţilor Dioclețian şi Maximian, în anul 304. Biserica Ortodoxă 
îl prăznuieşte în ziua de 27 mai/ 9 iunie. 

Evanghelia şi Apostolul zilei 

Veteranul 


Ev. loan 15, 17-27; 16, 1-2 


Zis-a Domnul ucenicilor Săi: 

17. Aceasta vă poruncesc: să vă iubiţi unul pe altul. 

18. Dacă vă urăşte pe voi lumea, să ştiţi că pe Mine mai înainte decât pe voi M-a 
urât. 

19. Dacă aţi fi din lume, lumea ar iubi ce este al său; dar pentru că nu Sunteţi 
din lume, ci Eu v-am ales pe voi din lume, de aceea lumea vă urăşte. 

20. Aduceţi-vă aminte de cuvântul pe care vi l-am spus: Nu este sluga mai mare 
decât stăpânul său. Dacă M-au prigonit pe Mine, şi pe voi vă vor prigoni; dacă 
au păzit cuvântul Meu, şi pe al vostru îl vor păzi. 

21. Iar toate acestea le vor face vouă din cauza numelui Meu, fiindcă ei nu 
cunosc pe Cel ce M-a trimis. 

22. De n-aş fi venit şi nu le-aş fi vorbit, păcat nu ar avea; dar acum n-au cuvânt 
de dezvinovăţire pentru păcatul lor. 

23. Cel ce Mă urăşte pe Mine, urăşte şi pe Tatăl Meu. 

24. De nu aş fi făcut între ei lucruri pe care nimeni altul nu le-a făcut păcat nu 
ar avea; dar acum M-au şi văzut şi M-au urât şi pe Mine şi pe Tatăl Meu. 

25. Dar (aceasta), ca să se împlinească cuvântul cel scris în Legea lor: "M-au 
urât pe nedrept". 

26. Iar când va veni Mângâietorul, pe Care Eu Îl voi trimite vouă de la Tatăl, 
Duhul Adevărului, Care de la Tatăl purcede, Acela va mărturisi despre Mine. 

27. Şi voi mărturisiţi, pentru că de la început sunteţi cu Mine. 


1. Acestea vi le-am spus, ca Să nu vă Smintiţi. 
2. Vă vor scoate pe voi din sinagogi; dar vine ceasul când tot cel ce vă va ucide 
să creadă că aduce închinare lui Dumnezeu. 


Apostol 


26.Un astfel de Arhiereu se cuvenea să avem: Sfânt, fără de răutate, fără de pată, 
osebit de cei păcătoşi şi fiind mai presus decât cerurile. 

27.E1 nu are nevoie să aducă zilnic jertfe, ca arhiereii: întâi pentru păcatele lor, 
apoi pentru ale poporului, căci El a făcut aceasta o dată pentru totdeauna, 
aducându-Se jertfă pe Sine însuşi. 

28.Căci Legea pune ca arhierei oameni care au slăbiciune, pe când cuvântul 
jurământului, venit în urma Legii, pune pe Fiul, desăvârşit în veacul veacului. 


1.Lucru de căpetenie din cele spuse este că avem astfel de Arhiereu care a şezut 
de-a dreapta tronului slavei în ceruri, 

2.„Slujitor Altarului şi Cortului celui adevărat, pe care l-a înfipt Dumnezeu şi nu 
omul. 

Slujba Sfântului mucenic Iuliu veteranul 


La Vecernia mică 


La Doamne, strigat-am..., se pun stihirile pe 4, glasul 1: 
Podobie: Prea lăudaţilor mucenici... 


Cu florile laudei acum, ceata credincioşilor, veniţi cu toţii să încununăm pe Sfântul 
mucenic luliu veteranul, pe ostaşul lui Hristos, pe cel ce cu miresmele Raiului ne 
înmiresmează azi la cinstită pomenirea lui, către Domnul milă mijlocindu-ne. (de 2 
ori) 


Porunca tiranului păgân şi toată năvala lui ai înfruntat-o, viteazule, neînfricoşându- 
te de osânda morţii, şi cu dragoste vestind pe Cel pururea viu, viu te-ai făcut pe 
Acesta, mucenicule, către care viaţă mijloceşte-ne. 


Și lanţuri răbdând pentru Hristos, şi tăierea capului, te veseleai, fericitu-le, învred- 
nicindu-te a fi părtaş prin patimi Patimii Acestuia si sfintei învierii Sale din morți, 


prea lăudatule; şi pe noi, dar, cu mijlocirea ta, ne arată părtaşi ai acesteia. 


Slavă Tatălui şi Fiului şi Sfântului Duh, glasul 1 

Astăzi adunându-ne cu bucurie, să prăznuim pomenirea cea prea cinstită a purtă- 
torului de chinuri ale lui Hristos, a slăvitului Iuliu, ostaşul cel din Durostorum si 
cetățeanul Impărăției celei cereşti. Că se roagă pururea lui Hristos Dumnezeu să se 
mântuiască sufletele noastre. 

Şi acum şi pururea şi în vecii vecilor, a praznicului 


La Stihoavnă, glasul al 6-lea: 


Podobia: Casa Eufratului, cetate sfântă, a proorocilor mărire; împodobeşte-ţi casa, 
întru care Cel dumnezeiesc se naşte. 


Astăzi, cei credincioşi, să prăznuim cu râvnă pe luliu, mucenicul, pe cel ce pentru 
Domnul ca un viteaz a pătimit. 


Stih: Dreptul ca finicul va înflori şi ca cedrul, cel din Liban, se va înmulţi (Psalm 
SL); 

Celui ce a zidit şi cerul şi pământul slujind până la moarte, de faţa Lui în ceruri te 
veseleşti, slăvitule. 


Stih: Răsădiţi fiind în casa Domnului, în curțile Dumnezeului nostru vor înflori 
(Ps.91,13). 


Celor ce-ţi săvârşim, slăvitule, cu râvnă dumnezeiescul praznic, iertare de păcate 
la Domnul mijloceşte- ne. 


Slavă Tatălui şi Fiului şi Sfântului Duh. 


Cu mijlocirile lui lulu, veteranul, Hristoase, miluieşte-i pe cei ce Ţi se închină cu 
frică şi cu dragoste. 


Şi acum şi pururea şi în vecii vecilor, a praznicului 
Acum slobozeşte 

Sfinte Dumnezeule... şi celelalte. 

Troparul, glasul al 5-lea: 


Podobie: Pe Cuvântul... 

Cu podoaba virtuţilor strălucind şi împodobit cu lumina muceniciei fiind, Sfinte 
Iuliu, străluceşti mai mult decât soarele, diamantule slăvit, luminând pe cei ce-ţi 
fac cu dragoste pomenirea cea de lumină purtătoare, de Hristos încununatule. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


La Vecernia mare 


După obişnuitul Psalm, se cântă: Fericit bărbatul..., starea întâi. La Doamne strigat- 
am..., se pun stihurile pe 8: 3 ale praznicului şi 5 ale sfântului. Glasul al 4-lea: 


Podobie: Dat-ai mântuire... 


Ceată adunându-ne, de mucenici iubitorilor, într-un glas cu evlavie veniţi să îl lău- 
dăm pe prea minunatul Iuliu, veteranul, pe mucenicul lui Hristos, pe credinciosul 
ostaş al Domnului, pe stâlpul adevărului, pe ucenicul Cuvântului, că se roagă 
Acestuia, mântuindu-ne sufletul. (de două ori) 


Martor neînfricat arătându-te, Ziditorului cerului minunatule, şi în faţa tiranului 
propovăduindu-L, pe stăpânitorul acestei lumi ai biruit, pe al vieţii Stăpânitor 
urmând, pe Martorul cel credincios, pe lisus, mucenice; la Acesta soleşte, dar, 
mântuindu-ne sufletul. 


Sabia cuvântului lui Dumnezeu, prea viteazule, cu îndrăznire scoţându-o, nici gra- 
iul tiranului, nici ameninţarea, şi nici ascunsul sabiei nu te-a spăimântat, ci ai do- 
bândit, întru răbdarea ta, cununile nestricate şi veşnice, din mâna Puitorului de 
nevoinţe, de Hristos iubitorule. 


Sfântă pomenirea ta rămâne în veci, minunatule mucenice al Domnului, că frica 
Acestuia - cea curată - în suflet purtând-o, pururea nicicum nu te-a înfricoşat osân- 
da morții celei vremelnice, ci mai vârtos te-ai temut de cea de veci, înțelepte, rămâ- 
nându-ţi, cum ai râvnit, sfinte, laudă veşnică. 


Slavă Tatălui şi Fiului şi Sfântului Duh, glasul al 6-lea 
Astăzi Cetele oştilor celor fără de trupuri la pomenirea purtătorului de chinuri stau 


înainte, luminând cugetele credincioşilor şi lumea strălucindu-o cu harul; că acesta, 
ca un adevărat ostaş, nu împotriva trupului oştindu-se, ci împotriva stăpânitorilor 

întunericului acestui veac, lupta cea bună s-a luptat, călătoria bine a săvârşit, cre- 
dinţa a păzit; şi acum întru locaşurile veşnice sălăşluindu-se, împreună împărăţeşte 
cu Împăratul Hristos, căruia şi mijloceşte să ne dăruiască nouă mare mulă. 


Şi acum şi pururea şi în vecii vecilor, a praznicului 


Ieşire sau Vohod: Lumină lină a sfintei slave a Tatălui ceresc, celui fără de moa- 
rte, a Sfântului, Fericitului, lisuse Hristoase, venind la apusul soarelui, văzând 
lumina cea de seară, lăudăm pe Tatăl şi pe Fiul şi pe Sfântul Duh, Dumnezeu; 
vrednic eşti în toată vremea a fi lăudat de glasuri cuvioase, Fiul lui Dumnezeu, cel 
ce dai viaţă, pentru aceasta lumea Te slăveşte. 


Prochimenul zilei. 
Paremiile 


Din Poorocia lui Isaia, citire: 

(43: 9-14) 
Neamurile toate laolaltă să se adune şi să se strângă popoarele! Care dintre ele ne- 
au dat de ştire aceasta şi ne-au făcut proorocii? Să-şi aducă martorii şi să do- 
vedească, să audă toţi şi să zică: «Adevărat! Voi sunteţi martorii Mei», zice Dom- 
nul, «şi Sluga pe care am ales-o. Ca să ştiţi, să credeţi şi să pricepeţi că Eu sunt: 
înainte de Mine n-a fost Dumnezeu şi nici după Mine nu va mai fi! Eu, Eu sunt 
Domnul şi nu este izbăvitor afară de Mine! Eu sunt Cel ce am vestit. Cel ce am 
izbăvit şi Cel ce am prezis şi nu sunt străin la voi. Voi sunteţi martorii Mei», zice 
Domnul. «Eu sunt Dumnezeu din veşnicie şi de aici încolo Eu sunt! Nimeni nu 
poate să iasă de sub puterea Mea şi ceea ce fac Eu, cine poate strica?» Aşa zice 
Domnul, Izbăvitorul vostru, Sfântul lui Israel. 


Din înţelepciunea lui Solomon, citire: 
(3: 1-9) 


Sufletele drepţilor sunt în mâna lui Dumnezeu şi nu se va atinge de ele chinul. 
Părutu-s-a în ochii celor nepricepuţi că au murit şi ieşirea lor din această lume s-a 
socotit pedepsire şi plecarea lor de la noi, sfărâmare, iar ei sunt în pace. Că de ar fi 

pedepsiţi în faţa oamenilor, nădejdea lor este plină de nemurire. Şi puţin fiind pe- 
depsiți, cu mari binefaceri vor fi dăruiți, că Dumnezeu 1-a ispitit pe dânşii şi i-a 
aflat vrednici de EI. Ca pe aur în topitoare i-a lămurit şi ca pe o jertfă de ardere de 
tot i-a primit. ŞI în vremea cercetării lor vor străluci şi ca scânteile pe paie vor fugi. 
Judeca-vor neamuri şi vor stăpâni popoare şi va împărăţi peste dânşii Domnul în 
veci. Cei ce nădăjduiesc spre EI vor înţelege adevărul şi credincioşii vor petrece în 

dragoste cu Dânsul. Că har şi milă este întru cuvioşii Lui şi cercetare întru aleşii 
Lui. 


Din înțelepciunea lui Solomon, citire: 
(4: 7-15) 


Dreptul, de va ajunge să se sfârşească, întru odihnă va fi. Că bătrâneţile sunt cin- 
stite, nu cele de mulţi ani, nici cele ce se măsoară cu numărul anilor, ci cărunteţile 
sunt înţelepciunea oamenilor, iar vârsta bătrâneților, viaţa nespurcată. Plăcut lui 
Dumnezeu făcându-se, l-a iubit şi fiindcă vieţuia între păcătoşi, a fost mutat. Ră- 
pitu-s-a, ca să nu schimbe răutatea mintea lui sau viclenia să înşele sufletul lui. Că 
râvna răutăţii întunecă cele bune şi neînfrânarea poftei schimbă gândul cel fără de 
răutate. Desăvârşindu-se în scurt timp, dreptul a plinit ani îndelungaţi; că plăcut era 
Domnului sufletul lui. Pentru această Dumnezeu S-a grăbit a-l scoate din mijlocul 
răutăţii. lar popoarele au văzut şi nu au cunoscut, nici nu au pus în gând una ca 
aceasta. Că har şi milă este întru cuvioşii Lui şi cercetare întru aleşii Lui. 


La Litie 
Glasul 1: 


Însuşi glasul: Cum vom lăuda luptele tale, sfinte mucenice, căci cu trup muritor 
fiind îmbrăcat, pe vrăjmaşul cel fără de trup ai biruit; că toate meşteşugirile lui 
surpându-le, nici de amenințările tiranului nu te-ai spăimântat, nici făgăduinţa 
vicleană a bunătăţilor celor pământeşti nu te-a înşelat, nici tăierea capului nu te-a 
plecat; ci toate întru nimic le-ai socotit, pentru dragostea Ziditorului tău; pe care nu 
înceta rugându-L pentru pacea lumii şi mântuirea sufletelor noastre. 


Glasul al 6-lea: Ostaş nebiruit te-ai arătat, slăvite mucenice, Iuliu; căci cu arma 
Crucii fiind înconjurat, la luptă ai ieşit asupra începătorului răutăţii;, pe care, prea 
luminat oştindu-te, l-ai şi surpat, şi cununa biruinţei ai luat de la Însuşi Puitorul de 
lupte şi Stăpânul, Cel ce împărăţeşte pururea. 


Slavă Tatălui şi Fiului şi Sfântului Duh, glasul al 8-lea 


Pe cei ce pe pământ cu cântări şi laude te fericim pe tine, mucenice, Iuliu, în ceruri 
răsplăteşte-ne, milostiv făcându-L nouă pe Stăpânul şi iertare de păcate mijlocindu- 
ne; şi tulburările cele potrivnice încetează-le, ca, viaţă paşnică având, să slăvim pe 
Hristos, Cel ce cu slavă te-a încununat pe tine. 

Şi acum şi pururea şi în vecii vecilor, a praznicului 

La Stihoavnă, glasul 1: 

Podobie: Ceea ce eşti... 

Pe purtătorul de chinuri pe mucenicul Iuliu, veniţi, creştinilor, să-l cinstim cu cre- 
dință pe cel ce prin tăierea capului său capul şarpelui a tăiat şi boldul morții prin 


moartea sa a zdrobit în Hristos biruitor fiind. 


Stih: Aşteptând am aşteptat pe Domnul şi EI a căutat spre mine şi a auzit rugăciu- 
nea mea (Ps. 39,1-2). 


Cu al tău sânge pământul nostru s-a sfințit şi sfintele locaşuri, care ţi-au primit du- 
hul, că, sfinte, pe vrăjmaşul cel netrupesc în privelişte biruind, cu purtătorii de chi- 
nuri te veseleşti în locaşurile veşnice. 


Stih: Şi a pus pe piatră picioarele mele şi a îndreptat paşii mei (Ps. 39, 3). 

La Impăratul a toate şi Ziditorul tău mucenicească îndrăznire dobândindu-ți, 
slăvite, fierbinte mijloceşte neîncetat pentru cei care săvârşim praznicul tău, mu- 
cenice, cinstindu-te cu credinţă şi cu dragoste. 

Slavă Tatălui şi Fiului şi Sfântului Duh, glasul al 3-lea 

Praznic mucenicesc, credincioşilor, cu dumnezeiesc cuget văzând săvârşindu-se, 
Dumnezeului nostru, celui minunat întru sfaturi, cântare de mulţumire să-l aducem. 
Că mucenicul, Iuliu, ca un ostaş adevărat al Impăratului a toate, nevăzuta stăpânire 
a puterii potrivnice a biruit, întru blândeţe şi buna mărturisire desăvârşind dumne- 
zeiasca putere. Pentru rugăciunile lui, Hristoase Dumnezeule, mântuieşte sufletele 
noastre. 

Şi acum şi pururea şi în vecii vecilor, a praznicului 


Acum slobozeşte. Sfinte Dumnezeule... şi celelalte. 


Dacă se face binecuvântarea pâinilor, se cântă Troparul sfântului (de 2 ori) şi Năs- 
cătoare de Dumnezeu (o dată). 


Troparul, glasul al 5-lea: 

Podobie: Pe Cuvântul... 
Cu podoaba virtuţilor strălucind şi împodobit cu lumina muceniciei fiind, Sfinte 
Iuliu, mai mult decât soarele, diamantule slăvit, luminând pe cei ce-ţi fac cu dra- 
goste pomenirea cea de lumină purtătoare, de Hristos încununatule. 

La Utrenie 


La Dumnezeu este Domnul... se cântă troparul praznicului (de două ori). 


Slavă Tatălui şi Fiului şi Sfântului Duh, al sfântului (o dată). Și acum şi pururea 
şi în vecii vecilor, a praznicului(o dată). 


După prima catismă, Sedealna întâi, glasul al 4-lea: 

Podobie: Degrab ne întâmpină pe noi... 

Sfântă pomenirea ta, slăvite uliu, sosind, întreaga Biserică o luminează acum, pe 
toți adunându-ne să te cinstim pe tine cu cântări, mucenice, cel ce ai dat tăierii ca- 


pul tău pentru Domnul, tăind prea înţelepţeşte capul vicleanului. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


După a doua catismă, sedealna a doua, glasul 1: 

Podobie: Mormântul Tău, Mântuitorule... 

Cu sângele cel curs din grumazul tău, sfinte, slăvit ai înecat păgâneasca închinare, 
jertfă curată Mirelui Hristos aducându-te; ci, cununile slavei luând de la Dânsul, 


mijloceşte- ne, prea lăudatule Iuliu, iertare greşelilor. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Polieleu: Robii Domnului... 


Mărimurile 
Glasul 1: 

Stih 1: Dumnezeu este scăparea noastră şi puterea, ajutor întru necazurile cele ce 
ne-au aflat pe noi foarte. (Psalm 45,1) 


Mărimu-te pe tine, de chinuri purtătorule, Sfinte mucenice, Iuliu, şi cinstim sfântă 
pomenirea ta. 


Stih 2: Vărsat-au sângele lor ca apa, împrejurul Ierusalimului. (Psalm 78, 3) 
Stih 3: Că pentru Tine suntem ucişi toată ziua. (Psalm 43, 24) 


Stih 4: Socotiţi am fost ca nişte oi de junghiere. (Psalm 43, 24) 


Veniţi toţi cu credinţă să lăudăm pe Iuliu, mucenicul lui Hristos, zicând: pe cel cu 
adevărat ostaş nebiruit. 


Stih 5: Trecut-am prin foc şi prin apă, dar ne-ai scos pe noi la odihnă. (Psalm 65, 
11) 


Stih 6: Prin sfinţii care sunt pe pământul Lui, minunate a făcut Domnul toate voile 
Sale. (Psalm 15, 3) 


Slavă Tatălui şi Fiului şi Sfântului Duh, glasul 1 


Slavă Ţie, Treime Sfântă: Părinte, Cuvinte şi Duhule Sfinte, zicând: Slavă ie, 
Dumnezeule. 


Şi acum şi pururea şi în vecii vecilor, acelaşi glas 


Bucură-te, ceea ce eşti plină de har, Marie, Domnul este cu tine, zicând: Și prin 
tine cu noi. 


Aliluia, aliluia, aliluia, slavă Ţie, Dumnezeule! (de trei ori) 

După Polieleu, Sedealna, glasul al 3-lea: 

Podobie: De frumuseţea... 

Adevărat ostaş, prea lăudatule, al Împăratului celui ceresc fiind, cu Crucea Lui ai 
biruit tăria celor potrivnici; şi acum la tronul Lui cu soboarele Sfinților, mijloceşte 


pururea pentru cei ce te laudă şi fac pomenirea ta, cântându-ți: Bucură-te, slăvite 
mucenice. 

Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Apoi Antifonul 1 al glasului al 4-lea: Din tinerețile mele... 


Prochimen, glasul al 4-lea: Aşteptând am aşteptat pe Domnul şi El a căutat spre 
mine şi a auzit rugăciunea mea. (Ps. 39, 1-2) 


Stih: Şi a pus pe piatră picioarele mele şi a îndreptat paşii mei. (Ps. 39, 3) 

Toată suflarea... 

Evanghelia de la Matei (10, 23-31): „Zis-a Domnul ucenicilor Lui: Când vă vor 
prigoni în cetatea aceasta, fugiți în cealaltă. [...] Aşadar, nu vă temeți! Cu mult mai 
de preţ decât păsările sunteţi voi. ” (Caută joi în săptămâna a 3-a după Pogorârea 
Sfântului Duh.) 

Psalmul 50. 

Slavă Tatălui şi Fiului şi Sfântului Duh, glasul al 2-lea 


Pentru rugăciunile purtătorului Tău de chinuri, Milostive, curăţeşte mulțimea 
greşelilor mele. 


Şi acum şi pururea şi în vecii vecilor, acelaşi glas 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor mele. 


Stih: Miluieşte-mă, Dumnezeule, după mare mila Ta şi după mulţimea îndu- 
rărilor Tale curăţeşte fărădelegile noastre (Ps. 50,1-2). 


Și idiomela, glasul al 6-lea: Ostaş nebiruit te-ai arătat, slăvite mucenice, luliu; căci 
cu arma Crucii fiind înconjurat, la luptă ai ieşit asupra începătorului răutății; pe 
care, prea luminat oştindu-te, l-ai şi surpat, şi cununa biruinţei ai luat de la Însuşi 
Puitorul de lupte şi Stăpânul, Cel ce împărăţeşte pururea. 


Canoanele - Canonul praznicului, cu irmosul pe 6 şi canonul sfântului pe 6. 


Canonul Sfântului mucenicu Iuliu 

Canonul mucenicului, al cărui acrostih este Laudă mucenicului uliu aduc. 
Cântarea 1, glasul al 8-lea: 
Irmos: Apa trecând-o... 


Legea lui Hristos, prea viteazule, cea scrisă de Duhul întru tablele inimii, prin mu- 
cenicie arătând-o, Impărăţia cerească ţi-ai dobândit. 


A ta pomenire de peste an voind cu cunună de cântări să o încununez, din cer, în- 
cununate mucenice, cu harul tău mintea mea îndreptează-o. 


Slavă Tatălui şi Fiului şi Sfântului Duh. 


Umbrindu-te harul lui Dumnezeu, gura ta ai lărgit, ca un leu, mucenice, asupra 
vrăjmaşilor credinţei, pe Ziditorul a toate mărturisind. 


Şi acum şi pururea şi în vecii vecilor. Amin (a Născătoarei de Dumnezeu) 


Scară către ceruri te-ai făcut, zămislind cu trupul pe Cuvântul lui Dumnezeu; la 
care, Fecioară, ca o Maică, ne mijloceşte iertarea greşellor. 


Catavasiile praznicului. 

Cântarea a 3-a 

Irmos: Cel ce bolta cerească... 

Defăimând dumnezeii acestui veac mincinos, martor te-ai făcut cu îndrăznire 
Dumnezeului celui viu mărturisirea ta, pecetluindu-o, fericite Iuliu, cu stropirea 


sângelui. 


Arătatu-te-a Domnul luminător minunat, o, prea minunate Iuliu, pe tăria Bisericii, 
cu strălucirile pătimirilor tale lumea luminându-o, prea lăudate. 


Slavă Tatălui şi Fiului şi Sfântului Duh. 


Minunat ai săgetat cu ale răbdării săgeți toată păgâneasca pornire împotriva lui 
Dumnezeu, gonind cu sabia bărbăţiei, slăvite, toate năvălirile celor necredincioşi. 

Şi acum şi pururea şi în vecii vecilor. Amin (a Născătoarei de Dumnezeu) 
Ajutorul tău grabnic, Maică, ştiindu-l noi, robii tăi, pururea alergăm către tine întru 
primejdie, că apărare eşti şi scăpare prea tare şi zid întărit şi scut drept-cre- 
dincioşilor. 

Sedealna sfântului, glasul al 4-lea: 

Podobie: Degrab ne întâmpină... 

Cu Crucea într-armându-Se slăvitul Tău mucenic, Hristoase Dumnezeule, a biruit 
pe vrăjmaş, pe al răutăţii începător, lumii ca un luceafăr minunat a strălucit, că- 
lăuzind pe oameni la închinarea Treimii. Pentru a lui mijlocire, ca un Bun, mân- 


tuieşte-ne. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Cântarea a 4-a 
Irmos: Auzi, Dumnezeule... 


Ucenic al Cuvântului vădindu-te, sfinte, după cuvântul Lui ţi-ai urât până şi sufle- 
tul, viu în ceruri iarăşi dobândindu-ţi-l. 


Celui care a întocmit cerul şi pământul ascultător fiind, ai rămas, prea înțelepte, ne- 
supus poruncilor tiranului. 


Slavă Tatălui şi Fiului şi Sfântului Duh. 


Neplecat arătându-te la făgăduinţele dregătorului, ai plinit făgăduinţa ta către Îm- 
păratul împăraţilor. 


Şi acum şi pururea şi în vecii vecilor. Amin (a Născătoarei de Dumnezeu) 


Biruinţă trimite-le celor ce te cântă, Maică a Domnului, împotriva uneltirilor celor 
prea viclene ale vrăjmaşilor. 


Cântarea a 5-a 

Irmos: Luminează-nepe noi... 


Iernii idoleşti vitejeşte te-ai împotrivit, de dumnezeiasca văpaie a dragostei aprin- 
zându-te, prea lăudate mucenice. 


Umbra închinării celei păgâneşti ai gonit, că închinarea în Duh şi în adevăr ca pe o 
rază ai lucit-o, prea fericite. 


Slavă Tatălui şi Fiului şi Sfântului Duh. 


La lăcaşul tău cu credinţă adunându-ne, îţi săvârşim prăznuirea de peste an, slăvite 
Iuliu, cu evlavie şi cu dragoste. 


Şi acum şi pururea şi în vecii vecilor. Amin (a Născătoarei de Dumnezeu) 


larbă fiind eu, prea uscată, focul patimii grabnic mă mistuie, Maică; ci scapă-mă, 
ceea ce Focul dumnezeirii ai încăput. 


Cântarea a 6-a 
Irmos: Rugăciunea mea... 


Luptându-te pentru legea Domnului, ai ţinut făgăduinţele tale până la moarte, slă- 
vite mucenice, Împărăţia cerească şi veşnică luându-o de la Hristos, 


Puitorul de lupte, slăvite umbrindu-te cu umbrirea Duhului, în privelişte ai vestit cu 
râvnă înţelepciunea de taină, ascunsă şi mai înainte de veci a lui Dumnezeu, a Ce- 
lui ce prin moartea Sa înviere a dat muritorilor. 


Slavă Tatălui şi Fiului şi Sfântului Duh. 

Iubit-ai pe Cel ce ne-a iubit, pe Hristos, mai presus decât toate, că nici viaţa, nici 
moartea, nici lipsa, nici strâmtorarea, prigoana, ori sabia de dragostea Acestuia n- 
au putut să te rupă, viteazule. 

Şi acum şi pururea şi în vecii vecilor. Amin (a Născătoarei de Dumnezeu) 
Născându-L pe Impăratul cerului şi al pământului, Fecioară, cu trupul, împărăteasă 


a toate eşti, Maică, şi solitoare fierbinte la tronul Lui celora ce te laudă, de 
Dumnezeu Născătoare vestindu-te. 

Condac, glasul al 8-lea: 
Podobie: Apărătoare Doamnă... 


Pe mucenicul cel destoinic şi prea înţelept, pe Sfântul Iuliu, pe ostaşul Ziditorului, 
să-l cinstim după dreptate toți credincioşii; că îndrăzneală dobândind la Impăratul 
ceresc, mijloceşte celor care îl laudă, zicând: Bucură-te, de Hristos încununatule. 


Icos 

Înger te-ai arătat pe pământ, mucenice, şi ostaş al Împăratului lumii; că întruparea 
Lui ai vestit şi capul pentru EI ţi l-ai dat sabiei, de trei ori fericite; pentru aceasta 
auzi acestea: 

Bucură-te, prin care Treimea se slăveşte; 

Bucură-te, prin care satana se zdrobeşte; 

Bucură-te, al poruncii dumnezeieşti împlinitorule; 

Bucură-te, al poruncii omeneşti dezlegătorule; 

Bucură-te, turnule de neclintit al credinţei lui Hristos; 

Bucură-te, săgeată care străpungi pe vrăjmaşii cei gândiţi; 

Bucură-te, că străluceşti cu lumina lui Hristos; 

Bucură-te, că izgoneşti negura necunoştinţei; 

Bucură-te, cel ce depărtezi năvălirile vrăjmaşilor; 

Bucură-te, cel ce încununezi pe credincioşi cu daruri; 

Bucură-te, prin care buna cinstire se vesteşte; 

Bucură-te, prin care se laudă Ziditorul; 

Bucură-te, de Hristos încununatule. 


Sinaxar 
Sinaxarul zilei din Minei, apoi acesta: 


In această zi, facem pomenirea Sfântului mucenic Iuliu veteranul, care a măr- 
turisit pe Hristos în cetatea Durostorum la anul 304. 


În timpul persecuției împăraţilor Dioclețian (284-305) şi Maximian Galeriu (305- 
311), ginerele său, s-a pornit mare persecuție contra creştinilor. În urma victoriei 
obținute în anul 297 contra perşilor, Maximian Galeriu, socotind pe nedrept că în- 
deosebi creştinii sunt vinovaţi de slăbirea şi decăderea Imperiului Roman, a hotă- 
rât îndepărtarea soldaților creştini din armată, pentru că ei nu dădeau dovadă de 
vitejie ucigând în timpul luptelor pe duşmanii imperiului. 

La Durostor, în provincia Moesia Inferior, a fost adus la judecată ostaşul creştin 
Iuliu în faţa dregătorului locului, Maxim, căruia 1 s-a spus că veteranul Iuliu nu 
vrea să asculte de poruncile împăraţilor, ca să jertfească zeilor. 


Iuliu i-a răspuns lui Maxim că cele ce spun slujitorii sunt adevărate. „Nu dispreţu- 
iesc poruncile, desigur”, a spus el, „dar eu sunt creştin şi nu pot face ceea ce vrei. 
Căci nu se cuvine să-L uit pe Dumnezeul meu Cel adevărat şi viu”. 


Maxim i-a zis: „Ce mare lucru este să tămâiezi (statuile zeilor şi ale împăraţilor) şi 
să pleci!”. 


Iar Iuliu a mărturisit: „Nu pot să dispreţuiesc poruncile dumnezeieşti şi să mă arăt 
necredincios Dumnezeului meu”. 


De altfel, el îşi făcuse datoria de ostaş. De şase ori a mers la război şi s-a luptat, 
fără să fie mai prejos decât alţii. 


EI a zis: „După gradul meu, sunt acum veteran. Mă tem totdeauna de Dumnezeu 
care a făcut cerul şi pământul şi Ii datorez neîncetat ascultare”. 


Auzind acestea, dregătorul Maxim l-a îndemnat cu blândeţe: „Iuliu, te văd bărbat 
înţelept şi destoinic. Jertfeşte zeilor, convins fiind de mine, ca să dobândeşti o mare 
răsplată!”. 


Iuliu însă a rostit cu îndrăzneală: „Nu fac ceea doreşti, ca să nu ajung la osânda cea 
veşnică”. 


Maxim a căutat să-l înduplece, vorbindu-i mai departe cu blândeţe: „Oare soco- 
teşti, Iuliu, că este păcat să mă asculți pe mine? Eu nu te silesc, ca să nu pară că ai 
fost forţat. De aceea, mergi în siguranţă la casă ta, primind solda pentru cei două- 
zeci de ani de slujire şi nimeni nu va mai fi supărat din pricina ta”. 


Iuliu i-a răspuns că banii aceştia ai diavolului şi sfatul lui cel viclean nu trebuie să-l 
lipsească de lumina cea veşnică. El nu poate tăgădui pe Dumnezeu şi-l roagă să 
dea hotărârea împotriva lui ca împotriva unui creştin. 


Maxim i-a spus din nou lui Iuliu: „De nu vei asculta de poruncile împărăteşti şi de 
nu vei jertfi zeilor, îţi voi tăia capul”. 

Iuliu a răspuns: „Bine ai gândit. Te rog deci, prea bunule, pe sănătatea împăraţilor, 
să îndeplineşti gândul tău şi să dai împotriva mea hotărârea, ca să se desăvârşească 
juruinţele mele”. 


Maxim îl întâmpină iarăşi: „De nu te vei întoarce şi de nu vei jertfi zeilor, ţi se va 
împlini dorinţa ta!”. 


Iuliu a zis cu tărie: „De voi merita să sufăr această, îmi va rămâne o laudă veşni- 


Sa) 


ca . 


Maxim i-a spus din nou: „la seamă la tine! De vei suferi pentru legile patriei 
(pământeşti), vei avea o laudă veşnică”. 


Iuliu însă răspunde: „Adevărat, pentru legi sufăr aceasta, dar pentru cele dumne- 
zeleşti”. 


Maxim i-a spus : „Un om răstignit şi mort (lisus Hristos) v-a încredinţat acestea? 
Vezi cât de nepriceput eşti să te temi mai mult de un mort, decât de împărații care 
trălesc?”. 


Iuliu însă mărturiseşte: „Acela (lisus Hristos) a murit pentru păcatele noastre, ca să 
ne dăruiască viaţa veşnică. Hristos Dumnezeu rămâne în vecii vecilor. Pe Acesta 
de-L va mărturisi cineva, va avea viaţă veşnică; cel ce-L va tăgădui va avea pe- 
deapsă veşnică”. 


Auzind această credinţă, Maxim i-a răspuns: „Deplângându-te, te sfătuiesc ca mai 
degrabă să jertfeşti zeilor ca să trăieşti împreună cu no”. 


Iuliu a zis: „De voi trăi împreună cu voi, va fi pentru mine moarte. Dacă voi muri 
înaintea Domnului Hristos, voi trăi în veşnicie”. 


Maxim a stăruit, îndemnându-l să jertfească zeilor, căci altfel va porunci să fie 
UCIS. 


Dar luliu a zis hotărât: „Am ales să mor pentru un timp, ca să trăiesc în veşnicie cu 
Sfinţiu!”. 


Văzând credinţa sa neclintită în Mântuitorul nostru lisus Hristos, dregătorul Maxim 
a dat această sentinţă: „Iuliu, nedorind să se supună poruncilor împăraților, pri- 
meşte pedeapsa tăierii capului”. 

Și pe când îl duceau la locul de osândă, îl sărutau toţi. Un oarecare Isihie, care era 
ostaş creştin şi era şi el închis, i-a zis sfântului mucenic: „Te rog, Iuliu, să împli- 
neşti cu bucurie făgăduinţa ta, ca să primeşti cununa pe care Domnul a făgăduit-o 
credincioşilor Săi, şi să-ţi aminteşti şi de mine. Peste puţin şi eu te voi urma. Te 
rog, salută pe Pasicrate şi pe Valention, slujitorii lui Dumnezeu, care au luat-o 
înaintea noastră către Domnul, prin bună mărturisire”. 


Iar Iuliu, sărutându-l pe Isihie, i-a zis: „Grăbeşte-te, frate, să vii în Impărăția ceru- 
rilor, căci au auzit făgăduinţele tale cei pe care i-ai salutat”. 


Și primind Iuliu ştergarul, s-a legat la ochi şi şi-a acoperit capul, apoi s-a rugat fier- 
binte: „Doamne, lisuse Hristoase, pentru numele căruia pătimesc acestea, Te rog să 
binevoieşti a primi sufletul meu laolaltă cu Sfinţii Tăi mucenici”. 

Deci, slujitorul diavolului, tăindu-i capul cu sabia, a pus capăt vieţii pământeşti a 
prea fericitului mucenic, pentru mărturisirea credinţei în lisus Hristos, Domnul 
nostru, căruia 1 se cuvine cinstea şi mărirea în vecii vecilor. 

Cu ale lui sfinte rugăciuni, Doamne, miluieşte-ne şi ne mântuieşte pe noi. Amin. 
Cântarea a 7-a 

Irmos: Tinerii din ludeea... 

Ispitit cu arginţii pierzători ai satanei şi de sfatul cel prea viclean, nu ţi-ai umplut, 
slăvite, dreapta ta spre vânzarea Celui care ne-a mântuit, răscumpărându-ne pe toţi 
cu al Său sânge. 

Urâciunea cumplită a închinării la idoli ai defăimat-o, vestind pe Ziditorul lumii şi 
Mântuitorul, pe Hristos, căruia cântăm: Bine eşti cuvântat, Dumnezeul părinţilor 
noştri. 

Slavă Tatălui şi Fiului şi Sfântului Duh. 

La lăcaşul tău, sfinte, cu osârdie paşii azi îndreptându- ne, lăudăm pe Cela ce pe ti- 
ne, slăvite mucenice, te-a slăvit, strigând: Bine eşti cuvântat, Dumnezeul părinților 


noştri. 


Şi acum şi pururea şi în vecii vecilor. Amin (a Născătoarei de Dumnezeu) 

Isaia, Stăpână, mai înainte fecioară-maică te-a vestit, ca ceea ce ai rămas în naştere 
fecioară şi la fel după naştere, născând pe Emanuil, pe Dumnezeu şi Omul. 


Cântarea a 8-a 
Irmos: Pe împăratul ceresc... 


Inima şi Duhul, fericite Iuliu, cu vitejia cea bună umplându-ţi, ai luat în ceruri cu- 
nuna biruinţei. 


Urmând cu moartea Biruitorului morţii, capul tău spre tăiere ai plecat, zdrobind că- 
păţâna şarpelui, mucenice. 


Urmând în toate Dumnezeului păcii, sub picioarele tale frumoase ai zdrobit pe sa- 
tana, prea lăudate Iuliu. 


Lăudăm pe Tatăl, pe Fiul şi pe Sfântul Duh, pe Domnul. 


Adânc înfiptă şi întemeiată pe piatră, pe Hristos, temelia având-o, puhoiul ispitei 
nu te-a clintit, slăvite. 


Şi acum şi pururea şi în vecii vecilor. Amin (a Născătoarei de Dumnezeu) 


Ocrotitoarea celor ce pururea te cântă de Dumnezeu Născătoare, păzeşte-i pe cei ce 
îşi pun, Stăpână, nădejdea în tine. 


Cântarea a 9-a 
Irmos: Fecioară prea curată... 
Din stricăcioasă la cea nestricată cu sfinte luptele tale pentru Hristos, dumneze- 


iescule Iuliu, astăzi te-ai mutat. 


Uitarea şi nici vremea nu au putut, mucenice, să întunece ziua ta aceasta, ci ca un 
soare răsare celor ce te cinstesc. 


Slavă Tatălui şi Fiului şi Sfântului Duh. 


Cu Oştile din ceruri şi cu mucenicii la Dumnezeu mijloceşte-ne pururea, prea lău- 
datule Iuliu, iertarea păcatelor. 

Şi acum şi pururea şi în vecii vecilor. Amin (a Născătoarei de Dumnezeu) 


Nădejde nesurpată celor în necazuri, de Dumnezeu Născătoare, eşti pururea şi bu- 
curie, Fecioară, celor înviforaţi. 


Luminânda, glasul al 2-lea: 
Podobie: Femei auziţi... 


Cu arma Crucii într-armat de chinuri purtătorul Tău, nebiruitule, Doamne, a biruit 
întru Tine puterile potrivnice şi pe tiranul cel cumplit, şi pentru Tine S-a luptat şi 
împărăţeşte cu Tine în veci, Impărate a toate. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


La Laude 
Se pun stihirile pe patru, glasul al 4-lea: 
Podobie: Ca pe un viteaz... 


Cu porfiră înroşită în sângele trupului tău astăzi împodobit fiind, slăvitule, şi 
încununat având creştetul cu slava cea veşnică, şi semnul Crucii purtând ca pe un 
sceptru în dreapta ta, prea viteazule, împreună împărăţeşti cu Domnul, cu Acesta, 
mucenice, neîncetat veselindu-te. 


Cu cinstita ta patimă ai închipuit a Domnului Patimă cinstită, nebiruitule, şi întru 
chinuri biruitor slăvit arătându- te, în maica cetăților, cea de sus, locuieşti acum, 
bucurându-te şi fiind îndumnezeit prin părtăşie; pentru care al tău praznic îl săvâr- 
şim cu evlavie. 


Aşteptarea plinindu-ţi-o şi nădejdea, slăvitule, ai primit cumplită tăierea capului, 
minunat propovăduind pe Domnul cel răstignit, căci câştig ai socotit a fi moartea, 
înţeleptule, ca apostolul - şi viaţă - Hristos; căruia pururea mijloceşte-ne iertare, de 
Dumnezeu iubitorule. 


Celor care săvârşim cu evlavie sfântă prăznuirea ta cea de peste an, la Dumnezeu 
mijloceşte-ne cu bună îndrăznirea ta iertare greşelilor Sfinte Iuliu, slăvitule, ară- 

tându-ne ai vieții părtaşi, prea fericite, ai celei nepieritoare, de Dumnezeu iubito- 
rule. 


Slavă Tatălui şi Fiului şi Sfântului Duh, glasul al 6-lea 


Îngerilor părtaş te-ai făcut sfinte mucenice, în privelişte cu bărbăţie propovăduind 
pe Hristos; că toate ale lumii defăimându-le ca şi cum n-ar fi, credinţa ca pe o 
ancoră tare ai ţinut; şi frica de împărați şi de tirani lepădând-o, cu bună îndrăzneală 
şi bărbăteşte L-ai mărturisit pe El Domn al tuturor a fi, şi Dumnezeul şi împăratul 
nostru. Pentru aceasta, şi rătăcirea idolească izgonind, cu cetele Sfinților te vese- 
leşti în ceruri, rugându-te neîncetat să se mântuiască sufletele noastre. 


Şi acum şi pururea şi în vecii vecilor, a praznicului 
Doxologia mare. 'Troparele, Ecteniile, Otpustul, Ceasul întâi. 
La Liturghie 


Fericirile se pun din cântarea a 3-a a praznicului pe 4 şi din cântarea a 6-a a sfân- 
tului, pe 4. 


Intru împărăţia Ta când vei veni, pomeneşte-ne pe noi, Doamne, când vei veni în- 
tru împărăția Ta. 


pe 12; 
Fericiţi cei săraci cu duhul, că a acelora este Impărăţia cerurilor. 
Fericiţi cei ce plâng, că aceia se vor mângâia. 


Pe 10: 
Fericiţi cei blânzi, că aceia vor moşteni pământul. 
Fericiţi cei flămânzi şi însetaţi de dreptate, că aceia se vor sătura. 


pe 8: 

Fericiţi cei milostivi, că aceia se vor milui. 

Fericiţi cei curaţi cu inima, că aceia vor vedea pe Dumnezeu. 

Fericiţi făcătorii de pace, că aceia fu lui Dumnezeu se vor chema. 

Fericiţi cei prigoniţi pentru dreptate, că a acelora este Împărăţia cerurilor. 

Fericiţi veți fi când, din pricina Mea, vă vor ocări şi vă vor prigoni şi, minţind, vor 
zice tot cuvântul rău împotriva voastră. 

Luptându-te pentru legea Domnului, ai ţinut făgăduinţele tale până la moarte, 
slăvite mucenice, Impărăţia cerească şi veşnică luându-o de la Hristos, Puitorul de 
lupte, slăvite. 

Bucuraţi-vă şi vă veseliţi, că plata voastră multă este în ceruri. 

Umbrindu-te cu umbrirea Duhului, în privelişte ai vestit cu râvnă înţelepciunea de 
taină, ascunsă şi mai înainte de veci a lui Dumnezeu, a Celui ce prin moartea Sa în- 
viere a dat muritorilor. 

Slavă Tatălui şi Fiului şi Sfântului Duh. 

Iubit -ai pe Cel ce ne-a iubit, pe Hristos, mai presus decât toate, că nici viaţa, nici 
moartea, nici lipsa, nici strâmtorarea, prigoana, ori sabia de dragostea Acestuia n- 
au putut să te rupă, viteazule. 

Şi acum şi pururea şi în vecii vecilor. (a Născătoarei de Dumnezeu) 

Născându-L pe Împăratul cerului şi al pământului, Fecioară, cu trupul, Împărăteasă 
a toate eşti, Maică, şi solitoare fierbinte la tronul Lui celora ce te laudă, de Dum- 
nezeu Născătoare vestindu-te. 

Glasul al S-lea: 

Podobie: Pe Cuvântul... 

Cu podoaba virtuților strălucind şi împodobit cu lumina muceniciei fiind, Sfinte 
Iuliu, străluceşti mai mult decât soarele, diamantule slăvit, luminând pe cei ce-ţi 
fac cu dragoste pomenirea cea de lumină purtătoare, de Hristos încununatule. 
Condac, glasul al 8-lea: 

Podobie: Apărătoare Doamnă... 

Pe mucenicul cel destoinic şi prea înţelept, pe Sfântul Iuliu, pe ostaşul Ziditorului, 
să-l cinstim după dreptate toți credincioşii; că îndrăzneală dobândind la Impăratul 


ceresc, mijloceşte celor care îl laudă, zicând: Bucură-te, încununatule. de Hristos. 


Apostolul 

Epistolă a II-a către Romani (8: 28-38): Trecut-am prin foc şi prin apă, şi ne-ai 
scos pe noi la odihnă. 


Stih: Cu foc ne-ai lămurit pe noi, cum se lămureşte argintul. 


„Fraţilor, ştim că Dumnezeu toate le lucrează spre bine celor ce-L iubesc... ” (Cau- 
tă la ziua de 12 mai). 


Aliluia. Glasul al 4-lea. Strigat-au drepţii şi Domnul i-a auzit pe ei şi din toate ne- 
cazurile i-a izbăvit. Multe sunt necazurile drepţilor şi din toate îi va izbăvi pe ei 
Domnul. 

Evanghelia 
Evanghelia de la Luca (12: 8-12) „Zas-a Domnul către ucenicii Săi: Oricine va 
mărturisi pentru Mine înaintea oamenilor, şi Fiul Omului..." (caută la Liturghia din 
21 octombrie). 


Chinonic: Întru pomenire veşnică va fi dreptul. Aliluia. 


Stihuri: Cu mucenicii, Sfinte Iuliu, în ceruri, la Dumnezeu pentru Sabin mijlo- 
ceşte. 

Acatistul Sfântului mucenic Iuliu veteranul 


Fragment din Acatistul Sfântului Iuliu veteranul, la Mănăstirea Jiana-Mehedinţi: 


https://www.youtube.com/watch?v=lQprnj5SPcuA 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Cum să nu ne minunăm Sfinte mucenice Iuliu, de stăruința ta neclătinată pe piatra 
credinţei în Piatra vieţii, noi, cei ce ne tulburăm din pricina valurilor necredinţei 
când se porneşte viforul ispitelor? Ca o carte de aur purtătoare a mărturisirii Cu- 
vântului te-ai arătat lumii îngereşti şi omeneşti, revărsând mirul înţelepciunii 
cereşti, şi cu sabia rugăciunii tale ai tăiat tot vicleşugul celor întunecaţi de necre- 
dinţă, mergând fără împiedicare pe calea muceniciei în cântarea de: Aliluia! 


Icosul 1 

Ne minunăm de vitejia ta, Sfinte Iuliu, că, deşi erai ostaş în armata împăratului 
pământesc, cu osârdie ai păzit testamentul Adevărului încredinţat ţie de Împăratul 
ceresc şi te-ai învrednicit de cununa laudelor acestea: 

Bucură-te, ostaş nebiruit în armata Cuvântului; 

Bucură-te, vas curat purtător al mirului înţelepciunii; 

Bucură-te, că nu ai căzut în cursa deşertăciunilor lumești; 

Bucură-te, cetăţean al Împărăției veşnic luminate; 

Bucură-te, slujitor osârdnic al tainelor Adevărului vieţii; 

Bucură-te, cunună a vitejiilor împletită cu osteneli muceniceşti; 

Bucură-te, aur dumnezeiesc lămurit în focul credinţei; 

Bucură-te, că în cuptorul ispitelor ţi s-a vădit credinţa cea tare; 

Bucură-te, înfrângerea armatei gândurilor rele; 


Ar De Dr dr dr de Dr dr d Dr Dr dr dr De de dr dr A de dr dr A A 


XP PP PP 0 E E IE IP IE 3 IE E IE II IE E XXX 


Je De De de De dr De e De De de De Dr Dr De De De De e de de de Ar A dr d 


XP PP 0 E E IE IP IP 3 3 E IE II E E E XX 


Bucură-te, căci cu săgeata Cuvântului ai nimicit gândurile necredinţei; 

Bucură-te, liman ceresc al celor prigoniţi de ispite; 

Bucură-te, zugrăvirea în icoana cuvintelor a adevărului credinţei; 

Bucură-te, Sfinte mucenic Iuliu veteranul, zid nebiruit al mărturisirii lui Hri- 
stos! 


Condacul 2 

Înaintea dregătorului Maxim ai fost adus, sfinte, pentru că, asemenea celor trei 
tineri nu ai voit a asculta de poruncile împăratului pământesc potrivnice lui 
Dumnezeu, ci ai cântat cu glasul inimii Arătătorului adevărului: Aliluia! 


Icosul 2 

În cuptorul ispitelor ai fost aruncat mucenice, dar Hristos, Izvorul vieţii, te-a adăpat 
din destul cu apa înţelepciunii, ca să stai cu îndrăzneală înaintea celor stricaţi la cu- 
get de necredinţă şi să primeşti de la îngeri cununi de cântări ca acestea: 

Bucură-te, piatră a răbdării nesfărâmată de gândurile vrăjmaşilor; 

Bucură-te, adăpare din izvorul Învierii lui Hristos; 

Bucură-te, zid nebiruit al Adevărului; 

Bucură-te, înfruntarea celor cu viclean cuget; 

Bucură-te, scut sfințit al mărturisiri; 

Bucură-te, ruşinarea celor întunecaţi de necredinţă; 

Bucură-te, intrare în Împărăţie pe uşa muceniciei; 

Bucură-te, vederea mai înainte a răsplătirilor cereşti; 

Bucură-te, că te-ai apărat cu sabia cuvântului; 

Bucură-te, căci cârma minţii ţi-a fost condusă de Hristos; 

Bucură-te, pecete nestricată a mărturisiri; 

Bucură-te, că graiurile înţelepciunii Duhului ai mărturisit; 

Bucură-te, Sfinte mucenic Iuliu veteranul, zid nebiruit al mărturisirii lui Hri- 
stos! 


Condacul 3 

Punând mai înainte de slujirea pământească cinstea de creştin şi ţinând neîncetat 
deschisă cartea inimii pentru a vedea slovele Cuvântului spre neîncetata amintire 
de EI, ai stat fără frică înaintea prigonitorului, în cămara inimu aducând lui Dum- 
nezeu jertfa cântărilor de: Aliluia ! 


Icosul 3 
Nu ai voit ca mâinile tale curățite în râurile rugăciunii să slujească tămâierii sta- 
tuilor idoleşti, ci ai rămas pe calea poruncilor lui Hristos, celui ce Se face răsplă- 

titor celor ce păzesc cuvântul Lui; pentru aceasta, văzându-te ca un stâlp neclintit 
pe temelia credinţei celei adevărate, te împodobim cu flori de cuvinte ca acestea: 
Bucură-te, că ai păzitit cu sabia credinţei cuvântul dumnezeiesc; 

Bucură-te, stâncă neclintită a Adevărului; 

Bucură-te, cel ce te-ai depărtat de groapa înşelăciunii; 

Bucură-te, plinitorul testamentului credinţei; 

Bucură-te, înger zburând la înălțimi cu aripile iubirii dumnezeieşti; 

Bucură-te, că nu te-ai învoit cu sfatul cel viclean; 

Bucură-te, cel ce ai căutat comoara slavei dumnezeieşti; 

Bucură-te, că ai biruit prin credinţă înşelăciunea idolească; 

Bucură-te, suflet cu tărie de diamant; 

Bucură-te, oglindă a tainelor luminată de raza Duhului; 

Bucură-te, gură a înțelepciunii Cuvântului; 

Bucură-te, înfruntarea celor biruiţi de înşelăciune; 

Bucură-te, Sfinte mucenic Iuliu veteranul, zid nebiruit al mărturisirii lui Hri- 
stos! 


Condacul 4 

Dat-ai cezarului plinirea cu osârdie a datoriei în oaste şi lui Dumnezeu neîncetată 
temere şi ascultare de poruncile Sale; pentru aceasta şi vrednicia lumească de vete- 
ran ai câştigat şi acoperământul milei dumnezeieşti, cântându-l Stăpânului cu mul- 
ţumire cântarea de: Aliluia! 


Icosul 4 

Dregătorul cel viclean cu blândeţe voia să te aducă la urmarea gândului său, dar s-a 
lovit de zidul împotrivirii tale, căci punând în minte osânda veşnică pentru cei care 
se leapădă de credinţa în Hristos, ai dărâmat pietrele cugetelor sale deşarte; ne 
minunăm de vitejia ta în mărturisirea adevărului şi te rugăm a ne întări în credinţă 
pe noi cei ce alergăm la limanul rugăciunii tale, aducându-ţi jertfa laudelor noastre 
smerite: 

Bucură-te, apărător nebiruit al zidurilor dreptei credinţe; 

Bucură-te, că nu ai căzut în cursa dregătorului viclean; 

Bucură-te, că ai aflat plata mărturisiri; 

Bucură-te, piatră a înţelepciunii Cuvântului; 

Bucură-te, vitejie lucrătoare spre mântuire; 

Bucură-te, vas cinstit al tainelor Duhului; 

Bucură-te, cunoscătorul testamentului Cuvântului; 

Bucură-te, primirea cu milostivire a celor necăjiţi; 

Bucură-te, păzitor osârdnic al legilor dumnezeieşti; 

Bucură-te, stâlp neclintit al mărturisirii; 

Bucură-te, flacără nestinsă a dreptei credinţe; 

Bucură-te, descoperitorul adâncurilor gândurilor dumnezeieşti; 

Bucură-te, Sfinte mucenic Iuliu veteranul, zid nebiruit al mărturisirii lui Hri- 
stos! 


Condacul 5 

Șarpele care a turnat veninul păcatului în urechile Evei căuta să te abată şi pe tine 
de pe căile credinţei prin cuvintele otrăvitoare ale dregătorului, dar având vasul 
inimii din destul plin cu apa Înţelepciunii, ai strigat Domnului: Aliluia 7 


Icosul 5 

Ca pe luda voia să te atragă în prăpastia iubirii de arginți dregătorul, ca să lepezi 
darul credinţei în Hristos, dar sfatul lui ai defăimat, ca să te împărtăşeşti de lumina 
veşnică şi de raze de cuvinte ca acestea: 

Bucură-te, căutătorul comorilor cereşti; 

Bucură-te, că ai disprețuit bogăția vremelnică; 

Bucură-te, că nu ai căzut în ispita iubirii de arginţi; 

Bucură-te, că pe Mirul cel nepreţuit ai prețuit; 

Bucură-te, că viaţa veşnică ai neguţătorit; 

Bucură-te, arătătorul bunătăţilor dumnezeieşti,; 

Bucură-te, că te-ai împotrivit sfatului viclean; 

Bucură-te, că ai iubit bogăţiile vieții veşnice; 

Bucură-te, că nu ai căzut în cursele vrăjmaşului; 

Bucură-te, râvnitorul darurilor netrecătoare; 

Bucură-te, că ai urcat pe culmile mărturisiri; 

Bucură-te, că ai sfărâmat legătura nedreptăţii; 

Bucură-te, Sfinte mucenic Iuliu veteranul, zid nebiruit al mărturisirii lui Hri- 
stos! 


Condacul 6 

Lăudăm bărbăţia ta Sfinte mucenice Iuliu, căci nelepădându-te în nici un chip de 
Bărbatul doririlor, Hristos - Împăratul vieţii, ai cerut dregătorului pedeapsa rân- 
duită creştinilor, întâmpinând pe Mântuitorul cu spicele laudelor de: Aliluia! 


Icosul 6 

La tăierea capului te-a osândit judecătorul cel străin de tainele credinţei, iar tu pri- 
mind cu bucurie jertfa pentru Cel ce capul Şi-a aplecat pe Cruce, ca să treacă cu 
vederea păcatele noastre, te-ai învrednicit de cununi de cuvinte ca acestea: 
Bucură-te, zdrobirea capului vrăjmaşului prin plecarea smerită; 

Bucură-te, jertfă curată adusă Stăpânului vieţii; 

Bucură-te, că gustând din paharul morţii la învierea întru Hristos ai nădăjduit; 
Bucură-te, că te-ai făcut moştenitor al zilei neînserate; 

Bucură-te, stea luminată de Soarele Hristos; 

Bucură-te, stâlp al credinţei întărind Biserica noastră; 

Bucură-te, că ne deschizi uşile mărturisirii; 

Bucură-te, că aduci pentru noi tămâia rugăciunii; 

Bucură-te, că nu te-ai plecat gândului înşelăciunii tiranului; 

Bucură-te, că aduci cu îngerii cununi de laude dumnezeieşti; 

Bucură-te, că ai înmulțit talanţii rugăciunii în vistieriile cereşti; 

Bucură-te, că porţi cu dumnezeiască cuviinţă cununa jertfei tale; 

Bucură-te, Sfinte mucenic Iuliu veteranul, zid nebiruit al mărturisirii lui Hri- 
stos! 


Condacul 7 

Laudă veşnică ai socotit pătimirea cea pentru Hristos, cel ce pe Cruce S-a răstignit 
şi cunună de spini a purtat pe cap, ca să ne dăruiască nouă odihna nepătimirii în 
schimbul cununii cântărilor de: Aliluia! 


Icosul 7 

Hristos a gustat din paharul morţii ca să ne învieze pe noi cei otrăviţi de păcat, des- 
chizându-ne porțile vieţii veşnice; taine din credinţa creştinească ai împărtăşit celui 
ce avea urechile inimii astupate cu necredinţa şi nu a înţeles măreţia jertfei lui Hri- 
stos, care a binevoit să primeşti şiragul cuvintelor noastre: 

Bucură-te, sălaş al tainelor dumnezeieşti; 

Bucură-te, împărtăşirea cuvintelor Vieţii; 

Bucură-te, gură deschisă spre slăvirea Stăpânului; 

Bucură-te, propovăduitor neînfricat al Adevărului; 

Bucură-te, aşteptarea celor făgăduite de Hristos; 

Bucură-te, făche nestinsă a mărturisiri Cuvântului; 

Bucură-te, că ai întunecat pe vrăjmaşi cu strălucirea mărturisirii; 

Bucură-te, pom duhovnicesc plin de roadele credinţei; 

Bucură-te, că străluceşti întru lumina neapropiată; 

Bucură-te, izvor al cuvintelor dumnezeieşti; 

Bucură-te, că eşti podoaba de aur a mucenicilor; 

Bucură-te, că te-ai făcut nouă punte a rugăciunu către Hristos; 

Bucură-te, Sfinte mucenic Iuliu veteranul, zid nebiruit al mărturisirii lui Hri- 
stos! 


Condacul 8 

Mogştenitori ai vieţii veşnice ai arătat prin cuvânt pe cei ce mărturisesc pe Surpă- 
torul stricăciunii celui întâi zidit şi vrednici de veşnica pedeapsă pe cei ce-L tăgă- 
duiesc; înaintea Acestuia plecându-ţi gândul cu evlavie I-ai cântat cu glasul inimii: 
Aliluia ! 


Icosul 8 

Vieţuirea împreună cu închinătorii la idoli ai socotit-o moarte, iar moartea pentru 
Hristos uşă de intrare în viaţa cea veşnică, pe care ajută-ne, Sfinte Iuliu, să o moş- 
tenim şi noi, cei ce îți dăruim spicele gândurilor noastre smerite: 

Bucură-te, că în pământul românesc ai adus rod însutit,; 

Bucură-te, că ai zdrobit capul şarpelui cu puterea mărturisiri; 

Bucură-te, cel ce te-ai încununat cu diadema înţelepciunii; 

Bucură-te, că te-ai ridicat deasupra valurilor ispitelor; 

Bucură-te, că ai ruşinat pe îndrăzneţul vrăjmaş; 

Bucură-te, că ai închipuit icoana mărturisitorilor Vieţii; 

Bucură-te, că ţi-ai înălțat gândul la Cel pe Cruce înălțat; 

Bucură-te, că ai minunat cetele îngereşti cu mărturisirea stăruitoare; 

Bucură-te, că ai zdrobit pietrele înşelăciunii de stâlpul credinţei tale; 

Bucură-te, că ai urât slava trecătoare a acestei lumi; 

Bucură-te, că ai păzit pământul inimii cu sabia credinţei în Hristos; 

Bucură-te, nume strălucit înscris în cartea mucenicilor; 

Bucură-te, Sfinte mucenic Iuliu veteranul, zid nebiruit al mărturisirii lui Hri- 
stos! 


Condacul 9 

Ca să te împărtăşeşti de lumina zilei celei neînserate a slavei lui Hristos împreună 
cu Sfinții Săi, ai ales moartea trupului şi sufletul tău ţi-a fost sădit ca un spic rodi- 
tor în grădinile Raiului, unde cânţi Lucrătorului mântuirii tuturor: Aliluia! 


Icosul 9 

Pedeapsa tăierii capului ţi-a rânduit judecătorul cel nedrept care nu a cunoscut pe 
Judecătorul adevărat al celor vii şi al celor morţi; dar tu, Sfinte, bucurându-te, că 
urmezi cu paşi smeriţi lui Hristos pe calea pătimirilor, eşti întâmpinat de noi pe ca- 
lea rugăciunii cu aceste cuvinte de cinstire: 

Bucură-te, că ai primit cu bucurie paharul pătimirii; 

Bucură-te, că te-ai îndulcit de iubirea dumnezeiască; 

Bucură-te, că ai ars neghinele înşelăciunii cu focul cuvintelor tale; 

Bucură-te, că ai zburat la cer cu aripile muceniciei; 

Bucură-te, far strălucit al Ortodoxiei; 

Bucură-te, carte scumpă a mărturisirii; 

Bucură-te, că la masa îngerească ai fost aşezat; 

Bucură-te, că patima lui Hristos ai zugrăvit-o în inimă spre întărire; 

Bucură-te, aur lămurit în cuptorul ispitelor; 

Bucură-te, munte înalt brăzdat de căile mărturisiri; 

Bucură-te, oglindă a strălucirii slavei nevăzute; 

Bucură-te, călăuzitorule pe căile mântuirii; 

Bucură-te, Sfinte mucenic Iuliu veteranul, zid nebiruit al mărturisirii lui Hri- 
stos! 


Condacul 10 

Spre locul de osândă mergând, erai întâmpinat de toţi cu sărutări pentru urmarea 
lui Hristos, dar aveai zugrăvită în minte icoana Celui ce scuipări în obraz a primit 
de la cei în gura cărora a pus cuvânt, ca să urmeze ei îngerilor în cântarea de: 
Aliluia! 


Icosul 10 

Un oarecare Isihie, văzându-te înaintemergător al lui pe calea muceniciei, te-a ru- 
gat să-l pomeneşti înaintea Dătătorului de lumină, ca bine să săvârşească şi el calea 
nevoinţei pentru Hristos; împreună cu acesta şi cu Sfinții mucenici Pasicrat şi 
Valentin rugați-vă Domnului ca întru pocăință să săvârşim calea acestei vieţi şi să 
vedem lumina vieţii veşnice, aducându-ţi cântări ca acestea: 

Bucură-te, spic bogat în roadele virtuţilor ; 

Bucură-te, mucenic strălucind în cununa Sfinţilor români; 

Bucură-te, că adăpi pământul românesc cu ploaia rugăciunii; 

Bucură-te, că potoleşti arşița patimilor noastre; 

Bucură-te, rugător pentru cei aflați în focul mărturisirii; 

Bucură-te, a lui Isihie nădejde de întărire; 

Bucură-te, că alungi de la noi săgețile ispitelor; 

Bucură-te, că ne aperi cu scutul rugăciunii; 

Bucură-te, că te-ai îmbrăcat în porfiră mucenicească; 

Bucură-te, că ai ţinut nestins focul iubirii dumnezeieşti; 

Bucură-te, cunună de taină a înţelepciunii de sus; 

Bucură-te, că ai intrat în cămara mucenicilor; 

Bucură-te, Sfinte mucenic Iuliu veteranul, zid nebiruit al mărturisirii lui Hri- 
stos! 


Condacul 11 

Capul sub sabie ţi-ai pus ca un mieluşel, urmând Celui ce de voie a pătimit pentru 
noi, dar îngerii s-au grăbit a încununa creştetul tău cu a Vieţii cunună gătită ca 
semn al dragostei dumnezeieşti în cântări de: Aliluia! 

Icosul 11 

Cu rugăciune fierbinte ai pecetluit jertfa ta pentru Adevăr şi, cerând să fii numărat 
în cetele Sfinților martiri, te veseleşti acum cu toți mucenicii, primind de la noi 
cântări ca acestea: 

Bucură-te, că te veseleşti în cămara Mirelui Ceresc; 

Bucură-te, iubitor al frumuseţilor vieţii veşnice; 

Bucură-te, că pe calea jertfei ai ajuns la limanul mântuirii; 

Bucură-te, că ai cules din grădina inimii spicele mărturisirii; 

Bucură-te, ostaş credincios al Împăratului vieţii; 

Bucură-te, rază ce zugrăveşte slava Soarelui dreptățiu; 

Bucură-te, piatră neclătinată a înţelepciunii Cuvântului; 

Bucură-te, limpezime neîntunecată a minţii; 

Bucură-te, căci cu ochii sufletului vedeai pe Dătătorul răsplătirii; 

Bucură-te, împreună cu marii mucenici rugătorule; 

Bucură-te, că pe cerul inimii tale a strălucit Soarele slavei; 

Bucură-te, că ţi-ai împodobit sufletul cu a credinţei cunună; 

Bucură-te, Sfinte mucenic Iuliu veteranul, zid nebiruit al mărturisirii lui Hri- 
stos! 


Condacul 12 

Capul tău l-ai adus ca jertfă de mântuire Capului Bisericii, lui Hristos Dumne- 
zeului nostru, ce Se poartă pe scaunul heruvimilor şi primeşte de la toată suflarea 
jertfa cântărilor de: Aliluia! 


Icosul 12 

Nu aflăm graiuri vrednice a împodobi strălucita-ți pătimire pentru Adevăr, căci ne 
minunăm Sfinte mucenice luliu, de vitejia cu care ai stat înaintea prigonitorilor şi 
de mărturisirea ta neclintită pentru Hristos; dar valurile nevoilor cuprinzându-ne, la 
lhmanul rugăciunii tale alergăm, întâmpinându-te cu smerite cuvinte de cinstire: 
Bucură-te, floare neveştejită în țarina mucenicilor; 

Bucură-te, diamant oglindind frumuseţea nevăzută a Stăpânului; 

Bucură-te, cu Sfântul mare mucenic Gheorghe, ostaş în ceata mucenicilor; 
Bucură-te, apărător al zidurilor credinţei; 

Bucură-te, cetate luminată de Soarele dreptăţii; 

Bucură-te, mieluşel jertfit la masa Înţelepciunii; 

Bucură-te, că ai moştenit odihna cea nesfârşită; 

Bucură-te, crin înfrumusețat cu mireasma tare a mărturisiri lui Hristos; 

Bucură-te, fagure plin de mierea cuvintelor înţelepciunii; 

Bucură-te, ai pus mai presus de toate dragostea lui Hristos; 

Bucură-te, că ne îndreptezi pe căile pocăinţei în lumina rugăciunii; 

Bucură-te, ostaş biruitor al Împăratului Celui mare; 
Bucură-te, Sfinte mucenic Iuliu veteranul, zid nebiruit al mărturisirii lui Hri- 
stos! 


Condacul 13 (de 3 ori) 

O, Sfinte mucenice luliu veteranul, cel ce te-ai arătat ostaş al Împăratului ceresc, 
fiind într-armat cu sabia rugăciunii, cu coiful muceniciei şi cu săgețile cuvintelor 
mărturisirii Cuvântului, sub platoşa mijlocirii tale ne păzeşte pe noi de toate ispi- 
tele acestei vieţi trecătoare şi cere de la Hristos iertare păcatelor noastre, ca să in- 
trăm pe uşa mântuirii în cămara Mirelui îmbrăcaţi în haina cea curată a pocăinţei, 
aducând Stăpânului ca jertfă de mulţumire cântarea de: Aliluia! 


Apoi se spune iarăşi: 


Icosul 1 

Ne minunăm de vitejia ta, Sfinte Iuliu, că, deşi erai ostaş în armata împăratului 
pământesc, cu osârdie ai păzit testamentul Adevărului încredinţat ţie de Împăratul 
ceresc şi te-ai învrednicit de cununa laudelor acestea: 

Bucură-te, ostaş nebiruit în armata Cuvântului; 

Bucură-te, vas curat purtător al mirului înţelepciunii; 

Bucură-te, că nu ai căzut în cursa deşertăciunilor lumești; 

Bucură-te, cetățean al Împărăției veşnic luminate; 

Bucură-te, slujitor osârdnic al tainelor Adevărului vieții; 

Bucură-te, cunună a vitejiilor împletită cu osteneli muceniceşti; 

Bucură-te, aur dumnezeiesc lămurit în focul credinţei; 

Bucură-te, că în cuptorul ispitelor ţi s-a vădit credinţa cea tare; 

Bucură-te, înfrângerea armatei gândurilor rele; 

Bucură-te, căci cu săgeata Cuvântului ai nimicit gândurile necredinţei,; 

Bucură-te, liman ceresc al celor prigoniţi de ispite; 

Bucură-te, zugrăvirea în icoana cuvintelor a adevărului credinţei; 

Bucură-te, Sfinte mucenic Iuliu veteranul, zid nebiruit al mărturisirii lui Hri- 
stos! 


Condacul 1 

Cum să nu ne minunăm Sfinte mucenice lulu, de stăruința ta neclătinată pe piatra 
credinţei în Piatra vieţii, noi, cei ce ne tulburăm din pricina valurilor necredinţei 
când se porneşte viforul ispitelor? Ca o carte de aur purtătoare a mărturisiri Cu- 
vântului te-ai arătat lumii îngereşti şi omeneşti, revărsând mirul înţelepciunii 
cereşti, şi cu sabia rugăciunii tale ai tăiat tot vicleşugul celor întunecaţi de necre- 
dinţă, mergând fără împiedicare pe calea muceniciei în cântarea de: Aliluia! 

Acatistul Sfântului mucenic luliu, veteranul 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


2 5 e 


Acatistul Sfantului mucenic luliu Veteranul - 27 mai - slujitor Dani: 


https://www.youtube.com/watch?v=utPMbly6OQHI 


&&& 
Troparul Sfântului mucenic uliu veteranul: Învrednicindu-te a primi harul lui 
Hristos, ai biruit semeţia tiranului închinător la idoli şi, bine săvârşind lupta mu- 
cenicească, ai dobândit cununa biruinţei. Pentru aceasta, toţi credincioşii de la 
Dunăre cinstim pătimirea ta, Sfinte mucenice Iuliu, slăvind pe Hristos Dumnezeu, 
cel ce ne dăruieşte prin rugăciunile tale, mare milă. 


Condacele şi icoasele 


Condacul 1 

Ție, celui neclintit pe piatra credinţei, laudă îți aducem noi, cei tulburaţi de valul 
ispitelor, mult pătimitorule Iuliu din Durostorum, că te-ai arătat mărturisitor al lui 
Hristos şi înţelept propovăduitor al Evangheliei, pentru care strigăm: Bucură-te, 
Sfinte mucenice Iuliu veteranul! 


Icosul 1 

Ne minunăm de vitejia ta, mucenice, că deşi erai ostaş în oastea împăratului pă- 
mântesc, ai păzit cu osârdie testamentul Adevărului lăsat de Împăratul tuturor, Hri- 
stos şi te-ai învrednicit de cununa acestor laude: 

Bucură-te, ostaş nebiruit al Î mpăratului ceresc; 

Bucură-te, vas curat, purtător al mirului înţelepciunii; 

Bucură-te, cel ce ai fugit de deşertăciunile lumești; 
Bucură-te, cetățean al Împărăției veşnice; 

Bucură-te, slujitor râvnitor al tainelor Duhului; 

Bucură-te, cunună a vitejiilor, împletită cu osteneli muceniceşti; 
Bucură-te, aur lămurit în focul încercărilor; 

Bucură-te, cel ce în ispite ţi-ai dovedit credinţa; 

Bucură-te, cel ce ai biruit oastea gândurilor rele; 
Bucură-te, săgeată a Cuvântului, nimicitoare a necredinţei; 
Bucură-te, liman ceresc al celor prigoniţi; 

Bucură-te, icoană a cuvintelor adevărului credinţei; 
Bucură-te, Sfinte mucenice Iuliu veteranul! 


Condacul 2 

Înaintea dregătorului Maxim ai fost adus, sfinte şi asemenea celor trei tineri, nu te- 
ai supus poruncilor împăratului pământesc celor potrivnice lui Dumnezeu, ci ai 
cântat cu glasul inimii lui Hristos, Arătătorul adevărului: Aliluia! 


Icosul 2 

În cuptorul ispitelor ai fost aruncat, mucenice, dar Hristos, Izvorul vieţii te-a ră- 
corit cu apa înţelepciunii, ca să stai cu îndrăzneală înaintea celor întunecaţi la cuget 
din pricina necredinţei şi să primeşti de la îngeri cununi de cântări ca acestea: 
Bucură-te, piatră a răbdării, nesfărâmată de gânduri îndoielnice; 

Bucură-te, cel ce ai gustat din izvorul învierii lui Hristos; 

Bucură-te, cel ce ai avut zid de sprijin Adevărul cel veşnic; 

Bucură-te, cel ce ai înfruntat pe cei vicleni; 

Bucură-te, scut sfințit al mărturisiri; 

Bucură-te, cel ce ai ruşinat pe necredincioşi; 

Bucură-te, cel intrat în Împărăţie pe uşa muceniciei; 

Bucură-te, înainte-văzător al răsplătirilor cereşti; 

Bucură-te, cel apărat cu sabia cuvântului; 

Bucură-te, cel călăuzit de lumina harului; 

Bucură-te, pecete nestricată a dreptei credinţe; 

Bucură-te, cel ce ai rostit cuvinte insuflate de Duhul Sfânt; 

Bucură-te, Sfinte mucenice Iuliu veteranul! 


Condacul 3 

Cinstea de a fi creştin punând-o mai presus de slujirea ostăşească şi, având pururea 
înaintea ochilor minţii învăţăturile cele mântuitoare ale lui Hristos cu care erai unit 
în rugăciune, ai stat fără frică înaintea prigonitorului, dar în cămara inimii aduceai 
lui Dumnezeu jertfă de laudă, cântând: Aliluia! 

Icosul 3 

Nu ai voit ca mâinile tale, curățite prin rugăciuni şi fapte de virtute, să slujească 
tămâlierii necuraţilor idoli, ci ai rămas pe calea poruncilor lui Hristos, Răsplătitorul 
celor ce păzesc cuvântul Lui; pentru aceasta, văzându-te ca pe un stâlp neclintit pe 
temelia credinţei celei adevărate, te împodobim cu flori de cuvinte ca acestea: 
Bucură-te, cel ce ai păzit cu preţul vieții cuvântul dumnezeiesc; 

Bucură-te, stâncă neclintită a Adevărului; 

Bucură-te, cel ce te-ai depărtat de prăpastia înşelăciunii; 

Bucură-te, împlinitor al testamentului credinţei; 

Bucură-te, înger zburând la cer cu aripile iubirii sfinte; 

Bucură-te, cel ce nu te-ai învoit cu sfatul vicleanului; 

Bucură-te, cel ce ai căutat comoara slavei dumnezeieşti; 

Bucură-te, cel ce prin credinţă curată, ai biruit rătăcirea; 

Bucură-te, suflet cu tărie de diamant; 

Bucură-te, oglindă a tainelor, luminată de raza Duhului; 

Bucură-te, gură a înţelepciunii Cuvântului; 

Bucură-te, înfruntarea celor biruiţi de înşelăciune; 

Bucură-te, Sfinte mucenice Iuliu veteranul! 


Condacul 4 

Dat-ai cezarului împlinirea cu osârdie a datoriei în oaste, iar lui Dumnezeu neîn- 
cetată temere şi ascultare de poruncile Sale şi precum ai purtat vrednicia lumească 
de veteran, aşa ai dobândit şi acoperământul milei dumnezeieşti, aducând Stăpânu- 
lui tuturor, cu mulţumire, cântarea: Aliluia! 


Icosul 4 

Dregătorul cel viclean, cu părută blândeţe, voia să te aducă la urmarea gândului 
său, dar s-a izbit de zidul împotrivirii tale, că tu, având în minte osânda veşnică 
pentru cei care se leapădă de credinţa în Hristos, ai alungat cugetele cele deşarte; 
deci, minunându-ne de vitejia ta în mărturisirea adevărului, te rugăm să ne întăreşti 
în credință pe noi, cei ce alergăm la mijlocirile tale ca la un liman, aducându-ţi 
jertfa smerită a laudelor noastre: 

Bucură-te, apărător nebiruit al hotarelor credinţei; 

Bucură-te, cel ce ai fugit de cursa dregătorului viclean; 

Bucură-te, cel răsplătit pentru vitejeasca mărturisire; 

Bucură-te, cel întemeiat pe înţelepciunea Cuvântului; 

Bucură-te, vitejie lucrătoare spre mântuire; 

Bucură-te, vas cinstit al tainelor Duhului Sfânt; 

Bucură-te, cunoscător al Noului Legământ; 

Bucură-te, primirea cu milostivire a celor necăjiţi; 

Bucură-te, păzitor neînfricat al legilor dumnezeieşti; 
Bucură-te, stâlp neclintit al mărturisirii; 

Bucură-te, flacără nestinsă a dreptei credinţe; 
Bucură-te, descoperitor al adâncurilor dumnezeieşti; 
Bucură-te, Sfinte mucenice Iuliu veteranul! 


Condacul 5 

Şarpele, care a înşelat oarecând pe Eva, căuta să te abată şi pe tine de la dreapta 
credinţă prin cuvintele măgulitoare ale dregătorului Maxim, dar, având inima plină 
de lumina înţelepciunii Tatălui ceresc, ai fost păzit de înşelare şi ai cântat: Aliluia! 


Icosul 5 

Ca pe luda voia să te atragă în prăpastia iubirii de arginţi dregătorul, ca să lepezi 
darul credinţei în Hristos, dar ai defăimat sfatul lui, ca să te împărtăşeşti de lumina 
cea veşnică şi să primeşti laude ca acestea: 

Bucură-te, căutător al comorilor cereşti; 

Bucură-te, cel ce ai disprețuit bogăția vremelnică; 

Bucură-te, cel ce ai biruit ispita iubirii de bani; 

Bucură-te, cel ce ai cinstit Mirul cel fără de preţ; 

Bucură-te, cel ce te-ai jertfit pentru Viaţa veşnică; 

Bucură-te, arătător al bunătăţilor dumnezeieşti; 

Bucură-te, cel ce te-ai împotrivit vicleniei; 

Bucură-te, cel ce ai iubit bogăţiile veşnice; 

Bucură-te, cel ce nu ai căzut în cursele vrăjmaşului; 

Bucură-te, râvnitor al darurilor netrecătoare; 

Bucură-te, cel ce ai urcat pe culmea mărturisiri; 

Bucură-te, cel ce ai sfărâmat legătura nedreptăţii; 

Bucură-te, Sfinte mucenice Iuliu veteranul! 


Condacul 6 

Lăudăm biruinţa ta, sfinte, că, nelepădându-te de Hristos, cel ce a biruit lumea, ai 
cerut dregătorului pedeapsa rânduită creştinilor care nu cinstesc idoli păgânilor, ca 
să întâmpini pe Mântuitorul lisus, cântându-l: Aliluia! 


Icosul 6 

Judecătorul cel nedrept şi străin de tainele dreptei credinţe te-a osândit la tăierea 
capului, iar tu, primind cu bucurie jertfă pentru Cel ce S-a răstignit şi capul Şi-a 
plecat pe Cruce pentru păcatele noastre, te-ai învrednicit de laude ca acestea: 
Bucură-te, cel ce ai zdrobit capului vrăjmaşului prin jertfa ta; 

Bucură-te, pătimitor pentru slava Stăpânului; 

Bucură-te, cel ce ai gustat paharul morții cu nădejdea învierii; 
Bucură-te, moştenitor al zilei celei neînserate; 

Bucură-te, stea luminată de Soarele Hristos; 

Bucură-te, stâlp al credinţei întărind Biserica noastră; 
Bucură-te, cel ce chemi la mărturisirea dreptei credinţe; 
Bucură-te, cel ce aduci Domnului tămâia rugăciuni; 
Bucură-te, cel ce nu te-ai plecat înşelăciunii tiranului; 
Bucură-te, purtător al launilor muceniciei; 

Bucură-te, cel ce ai înmulțit talanţii dăruiţi de Stăpânul; 
Bucură-te, cel ce ai urmat chipul morții Botezătorului loan; 
Bucură-te, Sfinte mucenice Iuliu veteranul! 


Condacul 7 

Laudă veşnică şi bucurie negrăită ai socotit mărturisirea dreptei credinţe şi păti- 
mirea cea pentru Hristos, cel ce pe Cruce S-a răstignit şi cunună de spini a purtat 
pe capul Său, ca să ne dăruiască nouă odihna vieţii veşnice şi să-l cântăm: Aliluia! 


Icosul 7 

Hristos Domnul a gustat din paharul morți ca să ne învieze pe noi cei omorâţi de 
păcat, deschizându-ne porțile vieţii veşnice; de aceea, şi tu, sfinte, ai împărtăşit 
taine din credinţa creştină celui ce avea inimă împietrită şi nu înţelegea măreția 
jertfei lui Hristos, nici jertfa creştinilor pentru dreapta credinţă; pentru aceasta, te 
lăudăm pe tine, mărturisitorul Său, zicând: 

Bucură-te, sălaş al tainelor dumnezeieşti; 

Bucură-te, păstrător al cuvintelor Vieţu; 

Bucură-te, gură care ai slăvit pe Stăpânul; 

Bucură-te, propovăduitor neînfricat al Adevărului; 

Bucură-te, cel ce ai nădăjduit cele făgăduite de Hristos; 

Bucură-te, făclie nestinsă de viforul păgânătăţii; 

Bucură-te, cel ce ai orbit pe potrivnici prin strălucirea virtuţii; 

Bucură-te, pom duhovnicesc plin de roadele credinţei; 

Bucură-te, cel ce străluceşti în lumina cea neapropiată; 

Bucură-te, grăitor al cuvintelor dumnezeieşti; 

Bucură-te, podoabă de mare preţ a mucenicilor; 

Bucură-te, cel ce ne eşti punte de rugăciune către Hristos; 

Bucură-te, Sfinte mucenice Iuliu veteranul! 


Condacul 8 
Mogştenitori ai vieții veşnice i-ai arătat prin cuvânt pe cei ce mărturisesc pe Hristos, 
Dumnezeu adevărat, dar vrednici de veşnica pedeapsă pe cei ce-L tăgăduiesc; înai- 

ntea Lui plecându-ţi gândul şi genunchii, mucenice, cu evlavie I te-ai închinat şi I- 
ai cântat din inimă: Aliluia! 


Icosul 8 

Vieţuirea împreună cu închinătorii la idoli ai socotit-o moarte, iar moartea pentru 
Hristos uşă de intrare în viaţa veşnică, pe care ajută-ne, sfinte, să o moştenim şi 
noi, cei ce îți dăruim ca ofrandă aceste cuvinte smerite: 

Bucură-te, rod duhovnicesc din neamul românesc; 

Bucură-te, nimicitor al şarpelui răutăţii, prin puterea mărturisiri; 

Bucură-te, cel împodobit cu diadema înţelepciunii; 

Bucură-te, cel ce te-ai ridicat peste valurile ispitelor; 

Bucură-te, cel ce ai ruşinat pe îndrăzneţul vrăjmaş; 

Bucură-te, icoană a mărturisitorilor Vieţii; 

Bucură-te, cel ce ţi-ai înălțat gândul la Cel înălţat pe Cruce; 

Bucură-te, cel ce ai uimit pe toţi cu stăruitoarea credinţă; 

Bucură-te, cel ce ai alungat înşelăciunea idolească; 

Bucură-te, cel ce ai lepădat slava trecătoare a acestei lumi; 

Bucură-te, cel ce ai apărat cu vitejie credinţa cea adevărată; 

Bucură-te, nume strălucit înscris în cartea Vieţii; 

Bucură-te, Sfinte mucenice luliu veteranul! 


Condacul 9 

Ca să te împărtăşeşti de lumina zilei celei neînserate a slavei lui Hristos, împreună 
cu Sfinţii Săi, ai ales, ca un grăunte de grâu, moartea cea aducătoare de viaţă, iar 
sufletul tău ţi-a fost sădit ca un spic roditor în grădina Raiului, unde cânți Lucră- 
torului mântuirii tuturor: Aliluia! 


Icosul 9 

Judecătorul cel nedrept, care nu a cunoscut pe adevăratul Judecător al celor vii şi al 
celor morţi, ţi-a rânduit pedeapsa tăierii capului cu sabia; dar tu, sfinte, bucurându- 
te că urmezi prin jertfă pe Hristos, cel ce a pătimit pentru oameni, eşti întâmpinat 
de noi, pe calea rugăciunii, cu aceste cuvinte de cinstire: 

Bucură-te, cel ce ai primit cu bucurie paharul pătimirii; 

Bucură-te, cel ce te-ai învrednicit de iubirea dumnezeiască; 

Bucură-te, cel ce ai ars neghinele înşelăciunii cu cuvintele tale; 

Bucură-te, cel ce ai zburat la cer cu aripile muceniciei; 

Bucură-te, cel ce ai urmat mucenicilor Pasicrat şi Valentin; 

Bucură-te, lumină lină a Ortodoxiei; 

Bucură-te, împreună cu pătimitorul Isihie, cel ce a urmat ţie; 

Bucură-te, cel numărat în soborul mucenicilor; 

Bucură-te, aur lămurit în cuptorul ispitelor; 
Bucură-te, munte înalt brăzdat de căile mărturisiri; 
Bucură-te, oglindă a strălucirii slavei nevăzute; 
Bucură-te, călăuzitor pe calea mântuirii; 
Bucură-te, Sfinte mucenice Iuliu veteranul! 


Condacul 10 

Mergând spre locul de osândă, erai întâmpinat de creştini şi îndemnat să împlineşti 
cu bucurie făgăduinţa de a urma lui Hristos, ca să primeşti cununa pe care Domnul 
a făgăduit-o credincioşilor Săi, iar în minte aveai chipul Celui ce scuipări în obraz 
a primit de la cei dăruiți de EI cu grai ca să urmeze îngerilor şi să-l cânte: Aliluia! 


Icosul 10 

Creştinul Isihie te-a rugat să-l pomeneşti înaintea Dătătorului de lumină, ca şi el să 
sfârşească bine calea nevoinţei pentru Hristos; împreună cu acesta şi cu Sfinţii 
mucenici Pasicrat şi Valentin, roagă-te Domnului ca întru pocăință să săvârşim ca- 
lea acestei vieţi şi să vedem lumina Împărăției veşnice, aducându-ţi cântări ca aces- 
tea: 

Bucură-te, spic bogat în roadele virtuţilor; 

Bucură-te, floare din cununa Sfinţilor români; 

Bucură-te, ploaie a rugăciunii, ce adăpi pământul sufletelor; 

Bucură-te, apă ce potoleşti arşiţa patimilor; 

Bucură-te, sprijin pentru cei prigoniți pe nedrept; 

Bucură-te, mijlocitor pentru mântuirea noastră, precum pentru Isihie; 

Bucură-te, pavăză ce alungi de la noi săgețile spitelor; 

Bucură-te, cel ce ne aperi sub acoperământul rugăciunii; 

Bucură-te, cel îmbrăcat în porfiră mucenicească; 

Bucură-te, foc nestins al iubirii de Dumnezeu; 

Bucură-te, cunună de taină a înţelepciunii de sus; 

Bucură-te, locuitor împreună cu Sfinţii şi Drepţi; 

Bucură-te, Sfinte mucenice Iuliu veteranul! 


Condacul 11 

Capul sub sabie ţi-ai plecat cu gând smerit, zicând: “Doamne, lisuse Hristoase, 
pentru numele căruia pătimesc acestea, Te rog să binevoieşti a primi sufletul meu 
cu Sfinții Tăi mucenici”, urmând Celui ce de voie a pătimit pentru noi, iar îngerii s- 
au grăbit a încununa creștetul tău, cântând: Aliluia! 


Icosul 11 

Cu rugăciune fierbinte ai pecetluit jertfa ta pentru Adevăr, dorind să fii numărat în 
soborul Sfinților, pentru care te veseleşti acum cu toţi mucenicii, primind de la noi 
cântarea: 

Bucură-te, cel sălăşluit în cămara Mirelui ceresc; 

Bucură-te, iubitor al frumuseţilor vieţii veşnice; 

Bucură-te, cel ce prin jertfire ai ajuns la limanul mântuirii; 

Bucură-te, cel ce ai cules roadele mărturisiri lui Hristos; 

Bucură-te, ostaş credincios al Împăratului VICţII; 

Bucură-te, rază ce vesteşte slava Soarelui dreptăţii; 

Bucură-te, piatră neclătinată a Ierusalimului de sus; 

Bucură-te, limpezime neîntunecată a minţi; 

Bucură-te, cel ce vezi acum pe Dătătorul răsplătirii; 

Bucură-te, rugător împreună cu marii mucenici; 

Bucură-te, trâmbiţă vestitoare a Domnului; 

Bucură-te, suflet înfrumusețat cu podoabele virtuților; 

Bucură-te, Sfinte mucenice Iuliu veteranul! 


Condacul 12 

Capul tău, mucenice Iuliu, l-ai adus ca jertfă de mântuire Capului Bisericii, Hristos 
Dumnezeul nostru, care Se poartă pe tronul Heruvimilor şi primeşte de la toată 
suflarea cântarea de laudă: Aliluia! 


Icosul 12 

Nu aflăm graiuri vrednice ca să împodobim strălucit pătimirea ta pentru Adevăr şi 
ne minunăm, mucenice, de vitejia cu care ai stat înaintea prigonitorilor păgâni şi de 
mărturisirea lui Hristos; însă, cuprinzându-ne valurile necazurilor, alergăm la mij- 
locirile tale şi te întâmpinăm cu smerite cuvinte de cinstire: 

Bucură-te, floare neveştejită în grădina mucenicilor; 

Bucură-te, diamant ce oglindeşte frumuseţea Stăpânului; 

Bucură-te, luptător în oastea lui Hristos; 

Bucură-te, piatră nestemată a dreptei credinţe; 

Bucură-te, cetate luminată de Soarele dreptăţii; 

Bucură-te, miel jertfit pentru Paştile veşniciei; 

Bucură-te, moştenitor al odihnei celei nesfârşite; 

Bucură-te, crin ce reverşi mireasma sfinţeniei; 

Bucură-te, fagure plin de mierea înţelepciunii; 

Bucură-te, cel ce ai pus mai presus de toate dragostea lui Hristos; 

Bucură-te, cel ce ne îndrepți pe căile pocăinţei; 

Bucură-te, rugător neîncetat pentru a noastră mântuire; 

Bucură-te, Sfinte mucenice Iuliu veteranul! 

Condacul 13 (de trei ori) 

O, Sfinte mucenice Iuliu, ostaş iscusit al Împăratului ceresc, sub platoşa mijlocirii 
tale păzeşte-ne pe noi de toate ispitele acestei vieţi trecătoare şi cere de la Dumne- 
zeu iertarea păcatelor noastre, ca să intrăm şi noi în Împărăţia fericirii veşnice, adu- 
când Stăpânului jertfă de mulţumire cântarea: Aliluia! 


Apoi se zice iarăşi: 


Icosul 1 

Ne minunăm de vitejia ta, mucenice, că deşi erai ostaş în oastea împăratului pă- 
mântesc, ai păzit cu osârdie testamentul Adevărului lăsat de Împăratul tuturor, 
Hristos, şi te-ai învrednicit de cununa acestor laude: 

Bucură-te, ostaş nebiruit al Împăratului ceresc; 

Bucură-te, vas curat, purtător al mirului înţelepciunii; 

Bucură-te, cel ce ai fugit de deşertăciunile lumeşti; 

Bucură-te, cetăţean al Împărăției veşnice; 

Bucură-te, slujitor râvnitor al tainelor Duhului; 

Bucură-te, cunună a vitejiilor, împletită cu osteneli muceniceşti; 

Bucură-te, aur lămurit în focul încercărilor; 

Bucură-te, cel ce în ispite ţi-ai dovedit credinţa; 

Bucură-te, cel ce ai biruit oastea gândurilor rele; 

Bucură-te, săgeată a Cuvântului, nimicitoare a necredinţei,; 

Bucură-te, liman ceresc al celor prigoniţi; 

Bucură-te, icoană a cuvintelor adevărului credinţei; 

Bucură-te, Sfinte mucenice Iuliu veteranul! 


După care rostim această: 
Rugăciune 

Sfinte mucenice luliu, cel ce ai fost veteran în luptele cu vrăjmaşii barbari şi ai 
arătat credinţă împăratului pământesc, dar ai fost totodată şi plin de dreaptă cre- 
dinţă faţă de Împăratul cel veşnic, isus Hristos, tu, când prigonitorii te-au pus să 
alegi între împăratul pământesc şi Cel ceresc, ai spus: De vreme ce am fost cre- 
dincios celui mai mic, adică împăratului pământesc, cum nu voi fi credincios şi Ce- 
lui mai mare? Cu nădejde neclintită ai primit făgăduinţele cele sfinte că acela care 
îşi va da sufletul pentru mărturisirea lui Hristos Dumnezeu, îl va afla, mai strălucit, 
în Împărăţia Cerurilor, pentru care ai fost statornic în dreapta credinţă, în faţa celor 
care îți cereau să aduci jertfă demonilor şi să te închini făpturii, în locul Făcă- 
torului. 


Și acum, sfinte mucenice, când suntem cuprinşi de multe feluri de ispite care ne 
tulbură mintea, ne atrag inima şi ne robesc sufletul ca să iubim mai mult lucrurile 
pământeşti decât pe cele cereşti, te rugăm, să ne fii ajutător. 


Dăruieşte-ne sprijin în luptele cu vrăjmaşii noştri văzuţi şi nevăzuţi şi cere de la 
Dumnezeu să ne întărească gândul cu harul Său, ca să mărturisim dreapta credinţă 
prin cuvânt şi fapte bune, alegând totdeauna cele veşnice în locul celor vremelnice, 
încât, vieţuind în lumea aceasta în chip paşnic şi fără prihană, să slăvim împreună 
cu tine pe Tatăl şi pe Fiul şi Sfântul Duh, în vecii vecilor. 

Strana: Amin. 


Apoi se cântă Condacul 1, în timpul căruia preotul cădeşte. 


Condacul 1 

Ție, celui neclintit pe piatra credinţei, laudă îţi aducem noi, cei tulburaţi de valul 
ispitelor, mult pătimitorule Iuliu din Durostorum, că te-ai arătat mărturisitor al lui 
Hristos şi înţelept propovăduitor al Evangheliei, pentru care strigăm: Bucură-te, 
Sfinte mucenice Iuliu veteranul! 


După citirea Acatistului, rostim rugăciunea: Cuvine-se, cu adevărat, să te fericim 
pe tine, Născătoare de Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi mai Slăvită, fără 
de asemănare, decât Serafimii, care, fără stricăciune, pe Dumnezeu - Cuvântul ai 
născut, pe tine, cea cu adevărat Născătoare de Dumnezeu, te mărim. 


După rugăciunea către Maica Domnului, zicem: Pentru rugăciunile Sfinţilor părin- 
țlor noştri, Doamne lisuse Hristoase, Dumnezeul nostru, miluieşte-ne pe noi. 
Amin. 
Sursa: 


http://ortodoxia.me/acatistul-sfantului-mucenic-iuliu-veteranul/ 


https://acoperamantulmaiciidomnului.wordpress.com/?s=iuliu+veteranul 

Viaţa şi nevoinţele Sfântului mucenic Iuliu, veteranul 


În timpul persecuției împăraţilor Dioclețian şi Maximian Galeriu, ginerele său, s-a 
pornit mare persecuție contra creştinilor, În urma victoriei obţinute în 297 contra 
perşilor, Maximian Galeriu, socotind pe nedrept că îndeosebi creştinii sunt vinovaţi 
de slăbirea şi decăderea Imperiului Roman, a hotărât îndepărtarea soldaţilor 
creştini din armată, pentru că ei nu dădeau dovadă de vitejie ucigând în timpul 
luptelor pe duşmanii imperiului. 


La Durostor, în provincia Moesia Inferior, a fost dus la judecată ostaşul creştin 
Iuliu în faţa dregătorului locului, Maxim, căruia i s-a spus că veteranul Iuliu nu 


vrea să asculte de poruncile împăraţilor, ca să jertfească zeilor. 


Iuliu i-a răspuns lui Maxim că cele afirmate de slujitori sunt adevărate. 


Maxim i-a zis: „- Ce lucru mare este să tămâiezi (statuile zeilor şi ale împăraţilor) 
şi să pleci!”. 

Iar luliu a mărturisit: 


De altfel, el îşi făcuse datoria de ostaş. De şase ori a mers la război şi s-a luptat, 
fără să fie mai prejos decât alţii. 


Auzind acestea, dregătorul Maxim l-a îndemnat cu blândeţe: „- Iuliu, te văd bărbat 
înțelept şi destoinic. Jertfeşte zeilor, convins fiind de mine, ca să dobândeşti o mare 
răsplată!”. 


Iuliu însă a rostit cu îndrăzneală: „= Nu fac ceea ce doreşti, ca să nu ajung la 


Maxim a căutat să-l înduplece, vorbindu-i mai departe cu blândeţe: „- Oare 
socoteşti, Iuliu, că este păcat să mă asculţi pe mine ? Eu nu te silesc, ca să nu pară 
că ai consimţit prin forţă. De aceea, mergi în siguranță la casa ta, primind leafa 
pentru cei douăzeci de ani de serviciu şi nimeni nu va mai fi supărat din pricina ta”. 


Iuliu i-a replicat că banii aceştia ai satanii şi sfatul lui cel viclean nu trebuie să-l 
lipsească de lumina cea veşnică. El nu poate tăgădui pe Dumnezeu şi-l roagă să 
dea hotărârea împotriva lui ca împotriva unui creştin. 


Discuţia între veteranul Iuliu şi dregătorul Maxim este una dintre cele mai 
interesante. Maxim s-a adresat din nou lui Iuliu: „- De nu vei asculta de poruncile 
împărăteşti şi de nu vei jertfi zeilor, îţi voi tăia capul”. 


Maxim îl întâmpină iarăşi: „- De nu te vei întoarce şi de nu vei jertfi zeilor, ţi se va 
împlini dorinţa ta!”. 


Iuliu a susţinut cu tărie: „= De voi merita să sufăr aceasta, îmi va rămâne o 


Maxim l-a îndemnat din nou: „- la seama la tine! De vei suferi pentru legile patriei 
(pământeşti), vei avea o laudă continuă”. 

Iuliu însă căpumse: p- Desigur, pentru legi sufăr aceasta, dar pentru cele 


Maxim 1-a spus: „- Un om răstignit şi mort (lisus Hristos) v-a încredinţat acestea? 
Vezi cât de nepriceput eşti să te temi Mai mult de un mort, decât de împărații care 
trăiesc?”. 


Iuliu însă mărturiseşte: 


Auzind această credinţă, Maxim 1-a ripostat: „- Deplângându-te, te sfătuiesc ca mai 
degrabă să jertfeşti zeilor, ca să trăieşti împreună cu no”. 


Iuliu a răspuns: 


Maxim a stăruit, îndemnându-l să Jertfească zeilor, căci altfel va porunci să fie 
UCIS. 


Dar Iuliu a susţinut cu hotărâre: = Am ales să mor pentru un timp, ca să trăiesc 


Văzând credinţa sa neclintită în Mântuitorul nostru lisus Hristos, dregătorul Maxim 
a dat această sentinţă: „Iuliu, nevoind să se supună poruncilor împăraților, primeşte 
pedeapsa tăierii capului”. 


Şi pe când îl duceau la locul de osândă, îl sărutau toţi. 


Un oarecare Isihie, care era ostaş creştin şi era şi el închis, i-a zis Sfântului 
Mucenic: „- Te rog, Iuliu, să împlineşti cu bucurie făgăduinţa ta, ca să primeşti 
cununa pe care Domnul a făgăduit-o credincioşilor Săi, şi să-ți aminteşti si de 
mine. Bineînţeles că şi eu te voi urma. Te rog, salută pe Pasicrate şi pe Valention; 
slujitorii lui Dumnezeu, care au luat-o înaintea noastră către Domnul, prin buna 
mărturisire”. 


Iar Iuliu, sărutându-l pe Isihie, i-a zis: 


Şi primind 
Iuliu ştergarul, s-a legat la ochi şi şi-a acoperit capul, apoi s-a rugat fierbinte: 

Aşadar, slujitorul diavolului, tăindu-i capul cu sabia, a pus sfârşit vieții pământeşti 
a Preafericitului Mucenic, pentru mărturisirea credinţei în lisus Hristos, Domnul 
nostru, căruia 1 se cuvine cinstea şi mărirea în vecii vecilor. Amin (1). 


Pr. prof. dr. loan Rămureanu 


1. Acta Sancti Juli Veterani, 27 mai, în. „Analecta Bollandiana”, X (1891), p. 50- 
52; Bibliotheca hagiographica latina, 27 mai, ed. Socii Bollandiani, t. |, ed. a 2-a, 
Bruxelles, 1949, nr. 675 - nr. 4555. Pr. prof. loan Rămureanu, Sfinţi şi martiri la 
Tomis-Constanţa, în „Biserica Ortodoxă Română”, XCII (1974), nr. 7-8, p. 990- 
991 


Sursa: Patriarhia Bisericii Ortodoxe Române, Sfinţi români şi apărători ai Legii 
strămoşeşti, E.I.B.M.B.0O.R., Bucureşti, 1987, p. 135-137, Sfântul mucenic Iuliu, 
veteranul. 

Sfântul Iuliu, veteranul de la Durostor 


af pr Pus tu Ei 


Acesta a pătimit pe vremea împăraţilor Dioclețian şi Maximian Galeriu, care 
porniseră o prigoană împotriva creştinilor, printre altele hotărând să îndepărteze 
din armata romană pe toţi soldaţii creştini. Totodată, el a fost contemporan şi cu 
Sfinții Mucenici Pasicrat şi Valentin. Astfel, la Durostor, în provincia Moesia 
Inferior, a fost dus la judecată în faţa dregătorului locului, Maxim, şi acest soldat 
veteran, pe nume Iuliu, care a fost acuzat că nu vrea să asculte de poruncile 
împăraţilor şi să jertfească zeilor. 


Maxim a căutat să-l înduplece cu blândeţe pe veteranul soldat să jertfească zeilor, 
arătându-i că nu este mare lucru să facă aceasta, şi că dacă va jertfi, se va bucura de 
o leafă substanțială. Iuliu însă s-a împotrivit la toate acestea, arătând că nu banii 
satanei îl va determina să se lepede de credinţa sa cea întru Hristos. 


Apoi a avut loc o discuţie între Maxim şi Sfântul mucenic , din care a reieşit faptul 
că pentru luliu este mai de preţ să moară pentru Hristos, decât să ţină seama de 
legile păgâne care îndemnau la cinstirea zeilor. 

Văzând Maxim curajul şi neclintirea lui luliu în credinţă, a poruncit ca să i se taie 
capul Sfântului. Astfel, în anul 304, s-a pus capăt vieţii pământeşti a acestui 
veteran ostaş în oastea lui Hristos, care l-a răsplătit pe Sfântul mucenic cu cununa 
măririi dumnezeieşti. 

Arhid. Ştefan Sfarghie - Sinaxar - Sfântul mucenic Iuliu Veteranul 


Împărații Dioclețian şi Galeriu au pornit mare persecuție împotriva creştinilor, care 
erau cumplit chinuiţi şi scoşi din armata romană. La Durostorum, în provincia 
Moesia Inferior, a fost dus la judecată ostaşul creştin Iuliu, în faţa dregătorului Ma- 
xim, căruia 1 s-a spus că nu vrea să aducă jertfe zeilor. 


Pentru aceasta, Maxim l-a îndemnat să nu asculte de un om răstignit şi mort, lisus 
Hristos, ci de împărații care trăiesc. Insă luliu a mărturisit că Hristos-Domnul a 
murit şi a înviat pentru păcatele noastre, dăruindu-ne viaţa veşnică. 


Văzând credinţa neclintită în Mântuitorul Hristos, dregătorul a poruncit să 1 se taie 
capul. 


Şi pe când îl duceau la locul de osândă, un oarecare Isihie, care era ostaş creştin şi 
era şi el închis, l-a încurajat pe Iuliu şi l-a încredinţat că îl va urma în mucenicie. 


Deci, primind Sfântul Iuliu ştergarul, s-a legat la ochi şi în timp ce se ruga fierbinte 
către Dumnezeu, i-a fost tăiat capul, dându-și astfel sufletul în mâinile Domnului. 

Diac. George Aniculoaie - Calendarul zilei - Sfântul mucenic Iuliu veteranul; 
Sfântul sfinţit mucenic Eladie şi Terapont, episcopul Sardei; Sfântul 
mărturisitor loan Rusul 


luliu 
Veteranul 


Sfântul mucenic luliu, veteranul a pătimit în timpul persecuției împăraţilor Dio- 
clețian şi Maximian, în anul 304. Iuliu a fost adus la judecată înaintea prefectului 
Maxim, pentru că nu voia să jertfească idolilor. Fiindcă era veteran, dregătorul i-a 
propus în schimbul renunțării la credinţă o leafă mai mare, dar Iuliu a refuzat, 
spunând că nu renunţă pentru nimic la Hristos. Maxim, văzând curajul lui şi 
credinţa lui neclintită, a poruncit să i se taie capul. 


2 o e 


Astăzi pomenim şi pe Sfântul sfinţit mucenic Terapont, episcopul Sardei din Lidia, 
Asia Mică. Pentru că a adus la Hristos mulţi închinători la idoli, guvernatorul 
Iulian l-a închis în temniță, cu speranţa că va muri de foame şi sete. A fost supus şi 
la chinuri, purtându-l legat prin cetatea Sinada din Egipt şi apoi prin Ancira din 
Galatia. Până la urmă l-au dus pe malul râului Hermes din Lidia, unde Sfântul 
mucenic Terapont a fost ucis cu sabia, în anul 259. 

Astăzi mai pomenim pe Sfântul mărturisitor loan Rusul, care este făcător de mi- 
nuni şi a trăit în secolele XVII şi XVIII. 

Arhim. Dumitru Cobzaru - Predică la pomenirea Sfinţilor Iuliu Veteranul şi 
Ioan Rusul 


https://www.youtube.com/watch?v=V dyhOutP350 

Alexandru Briciu - Vieţile sfinţilor - „Am ales să mor pentru un timp, ca să 
trăiesc în veşnicie cu sfinţii!“ 


În anii 297-298, în cursul unui război purtat de Imperiul Roman împotriva perşilor, 
împărații Dioclețian şi Maximian Galeriu au hotărât să îndepărteze pe toţi soldaţii 
creştini din armată, socotind că nu luptă cu destulă vitejie şi că ei ar fi vinovaţi de 
slăbirea şi căderea imperiului. În acea perioadă, în cetatea militară Durostorum, 
oraş din provincia Moesia Inferior (astăzi Silistra sau Dârstor, pe graniţa româno- 
bulgară), trăia soldatul creştin Iuliu, devenit veteran după 20 de ani de slujbă în 
legiunea romană. De şase ori fusese înrolat în războaiele romanilor şi luptase cu 
vitejie împotriva barbarilor, întorcându-se, de fiecare dată, la vatră. În anul 298 se 
vedea adus la judecată în faţa dregătorului Maxim, întrucât fusese denunţat că nu 
vrea să primească porunca împăratului de a jertfi zeilor. 


Militarii creştini din Imperiul Roman aveau obligaţia de a participa, alături de 
ceilalți, la ritualul legat de cinstirea zeilor şi a împăratului, asistând, de obicei, 
pasiv la asemenea servicii. Atunci când erau obligați să aducă ei înşişi jertfe 
păgâne şi refuzau, intrau sub incidenţa decretelor de pedepsire a creştinilor. 


Informaţii despre persecuțiile creştinilor ne-au rămas prin aşa-numitele „Acte 
martirice“. Acestea cuprind, în mare parte, copii ale proceselor-verbale de judecată, 
parțial distruse în vremea împăraților Dioclețian şi Galeriu, care au ordonat, între 
anii 303 şi 305, distrugerea arhivei creştine. La acestea se adaugă istorisirile unor 
contemporani, de multe ori martori oculari ai evenimentelor, informaţii adunate 
ulterior în martirologii creştine, documente cu o deosebită importanţă istorică, 
păstrate până astăzi. 

Dialogul cu dregătorul Maxim 


Dintr-un astfel de Martirologiu de la Dunărea de Jos ne-a rămas consemnat 
dialogul dintre veteranul Iuliu şi dregătorul Maxim. Aducându-i-se la cunoştinţă 
acuzele, Iuliu a răspuns că nu dispreţuieşte poruncile imperiale, dar, fiind creştin, 
nu poate aduce jertfe zeilor, căci nu se cuvine a uita pe Dumnezeul Cel adevărat şi 
Viu. 


Auzind dregătorul despre trecutul său în armată, i-a făgăduit că va fi lăsat să plece 
îndată ce va tămâia statuile zeilor şi ale împăraților, înfăţişat ca un simplu gest pen- 
tru a-şi salva viaţa. 


Persecuţiile creştinilor nu erau doar acte nechibzuite de ucidere a acestora. 
Pierderea vieţii în chinuri avea loc, de cele mai multe ori, după o serie întreagă de 
dialoguri între acuzaţi şi chinuitori, o adevărată anchetă a vremii. Aceste dialoguri 
îmbracă diverse forme, de la vorbă bună, promisiuni de bani, bunuri şi funcții în 
administraţie, abia apoi trecându-se la ameninţări şi chinuiri. Creştinii nu erau 
martirizaţi doar pentru o simplă mărturisire, ci, stăruind în credinţa lor, erau 
interogaţi, întemnițați şi readuşi la judecată, de multe ori folosindu-se chiar 
familile şi apropiații pentru a-i convinge să renunţe la religia lor. 


Asemenea şi Maxim 1 se adresa, cu o falsă înţelepciune, veteranului luliu, încer- 
când să-l convingă să jerftească. Orice promisiune se lovea însă de hotărârea 
creştinului temător doar de Dumnezeu. Văzând că nu reuşeşte să-l convingă, l-a 
ameninţat cu tăierea capului, veste primită cu bucurie de luliu, socotită drept o 
încununare a vieţii sale pământeşti. 


„Am ales să mor pentru un timp, ca să trăiesc în veşnicie cu sfinţii!“ 


Mărturisirea soldatului creştin, consemnată în documentele vremii, este grăitoare: 
„Acela (isus Hristos, n.r.) a murit pentru păcatele noastre, ca să ne dăruiască viaţa 
cea veşnică. Hristos Dumnezeu rămâne în vecii vecilor. Pe Acesta de-L va 
mărturisi cineva, va avea viaţă veşnică; iar cel ce-L va tăgădui va avea pedeapsă 
veşnică“. 


Nici aceste vorbe nu l-au convins pe Maxim să înceteze ispitirea, ci continua, 
sfătuindu-l să jertfească zeilor, ca să trăiască împreună cu cei din jur. 

Răspunsul lui Iuliu a fost definitiv: „De voi trăi împreună cu voi, va fi pentru mine 
moarte. Dacă voi muri înaintea Domnului Hristos, voi trăi în veşnicie. Am ales să 
mor pentru un timp, ca să trăiesc în veşnicie cu sfinţii“. 


La auzul acestora, dregătorul Maxim a pronunţat sentinţa: „uliu, nevrând să se 
supună poruncilor împăraţilor, primeşte pedeapsa tăierii capului“. 


Iuliu Veteranul şi Isihie - împreună-vieţuitori în cetatea lui Dumnezeu 


În ziua pătimirii veteranului Iuliu, era închis împreună cu el în temniță un alt ostaş 
creştin, Isihie. Trecuse doar o lună de când alţi doi soldaţi creştini - Pasicrat şi 
Valentin - fuseseră decapitaţi, la 28 aprilie 298. Şi, pe când slujitorii păgâni se 
pregăteau să-l ducă pe luliu spre locul execuţiei, Isihie i-a spus: „Ie rog să 
împlineşti cu bucurie făgăduinţa ta, ca să primeşti cununa pe care Domnul a 
făgăduit-o credincioşilor Săi şi să-ţi aminteşti şi de mine, căci curând te voi urma şi 
eu. Te rog, salută pe Pasicrat şi Valentin, slujitorii lui Dumnezeu, care au pornit 
înaintea noastră către Domnul, prin buna lor mărturisire“. 


Iar uliu i-a răspuns: „Grăbeşte-te, frate, să vii, căci au auzit făgăduinţele tale cei pe 
care i-ai salutat!“ 


ŞI primind ştergarul, s-a legat la ochi şi astfel i s-a tăiat capul dreptmăritorului 
ostaş al lui Hristos, Iuliu veteranul, în cetatea Durostorum, în ziua de 27 mai a 
anului 298. 


Durostorum - cetatea sfinților militari 


După pătrunderea romanilor la Dunărea de Jos, datorită poziției strategice deo- 
sebite, la Durostorum a fost cantonată, încă de timpuriu, o legiune de apărare a 
graniței imperiale. Numele antic al oraşului, cu rezonanţă celtică, ce s-ar putea 
traduce prin „fortăreaţa“, „fortăreața de pe colina abruptă“, presupune existenţa 
unei aşezări getice fortificate, anterioare venirii romanilor. 


Biserica Ortodoxă cinsteşte, alături de Sfântul mucenic Iuliu veteranul, pe alți cinci 
sfinţi din rândurile soldaților romani, martirizaţi în anul 298 în cetatea Durostorum. 
La 28 aprilie sunt prăznuiţi cei doi frați, Pasicrat şi Valentin, urmaţi de Nicandru şi 
Marcian, decapitaţi la 8 iunie din poruncă împărătească. La 15 iunie intra în ceata 
sfinților ostaşul Isihie, colegul de temniţă al veteranului Iuliu, cu toţii victime ale 
persecuției împăraţilor Dioclețian şi Galeriu. 

Pr. luliu Blaga - Bucură-te, rod duhovnicesc din neamul românesc! 


Astăzi, Biserica îl pomeneşte pe Sfântul mucenic Iuliu, veteran al armatei romane, 
martirizat pentru credinţa sa neclintită în Hristos, în Durostorum, o cetate de pe 
Dunăre, pe 27 mai 298. Se cuvine să îl rugăm pe Sfântul mucenic Iuliu veteranul să 
mijlocească la Bunul Dumnezeu să ne înveţe şi pe noi curajul mărturisirii cre- 
dinţei. 


În primele secole creştine, eliminarea creştinilor din armată a fost mai degrabă re- 
zultatul unei superstiții. În Imperiul Roman târziu, Sol Invictus („Soarele Ne- 
învins”) era zeitatea păgână importată din Orient care îi patrona, printre alții, pe 
soldaţii romani. În 274 Aurelian l-a transformat într-un cult oficial şi împărații care 
i-au succedat l-au amplificat. Declinul cinstirii acestui zeu a venit abia după ce 
Sfântul Constantin cel mare a renunţat treptat la el. Deoarece soldaţii romani cre- 
ştini nu se închinau acestei zeități, erau priviţi cu suspiciune de colegii lor păgâni şi 
de împărat, pentru că aveau impresia că „necredinţa” creştinilor faţă de zeul oficial 
al armatei romane le va aduce înfrângeri în luptă. 


Pentru a pune capăt acestor superstiții, au fost declanşate mai multe campanii de 
eliminare a creştinilor din rândul soldaţilor, oferindu-li-se mai întâi opţiunea de a 
aduce jertfe împăratului şi lui Sol Invictus. Refuzul de a jertfi era asociat cu insu- 
bordonarea, iar soldatul creştin era executat pe loc. Este foarte posibil ca mulți 
dintre soldații creştini să fi acceptat formal cinstirea zeilor, pentru a scăpa de o 
moarte sigură, aşa cum s-a întâmplat în alte prigoane anticreştine. Tocmai de 
aceea, Biserica îi cinsteşte pe Sfinţii mucenici ca pe unii care aveau, de cele mai 
multe ori, opţiunea de a scăpa cu viaţă, însă nu au acceptat compromisul renunțării 
la credinţa în Dumnezeul cel Viu, nici chiar în mod formal, ci, dimpotrivă, L-au 
mărturisit pe Hristos cel răstignit şi înviat în faţa celor ce îi prigoneau. Mărturisirea 
aceasta a credinţei până la moarte martirică este tocmai temelia pe care s-a zidit şi 
a crescut Biserica primară. 


Sfântul Iuliu, slujitor credincios al Împăratului Ceresc 


O astfel de campanie anticreştină a fost declanşată de împărații Dioclețian şi Maxi- 
mian Galeriu în 297-298, care au găsit în soldaţii creştini ţapul ispăşitor potrivit 
pentru înfrângerile imperiului. 


În anul 298 a fost judecat un grup de soldaţi creştini în cetatea romană Durostorum 
(Silistra de astăzi), pe Dunăre, dintre care şase au primit slăvita cunună a muceni- 
ciel: 

doi fraţi, Pasicrat şi Valentin (martirizaţi pe 25 aprilie), 
— Iuliu veteranul (martirizat pe 27 mai), 

— Nicandru şi Marcian, (decapitaţi pe 5 iunie) şi 

—  Isihie (ce şi-a regăsit colegii în cer pe 15 iunie). 


Din relatarea martiriului Sfântul mucenic Iuliu veteranul reiese, mai presus de ori- 
ce, că el înţelegea că în toate lucrurile există un principiu al ierarhiei. El încearcă, 
fără foarte mare succes, să îi explice dregătorului Maxim că nu este nicidecum ne- 
cinstitor al împăratului roman. 


De altfel, din viaţa sfântului ştim că i-a slujit cu credincioşie în şase campanii de 
luptă, ceea ce 1-a şi atras gradul de veteran al armatei romane. 


Îi explică însă lui Maxim: „De vreme ce am fost credincios celui mai mic, adică 
împăratului pământesc, cum nu voi fi credincios şi Celui mai mare?” (Viaţa şi 
Acatistul Sfântului mucenic Iuliu veteranul, Ed. IBMO, 2017). 


Opoziția a două sisteme ierarhice 


Aşa cum remarcă şi pr. prof. loan Rămureanu (Sfinți români şi apărători ai Legii 
strămoşeşti, 1987), dialogul între el şi judecătorul Maxim este atipic, deoarece nu 
are sensul unui conflict. Avem, mai degrabă, o opoziţie între două sisteme ierar- 
hice: cel al Sfântului Iuliu are drept vârf pe Însuşi Dumnezeu, Împăratul prin defi- 
niție şi premisa pentru orice „împărăţie” lumească, care nu poate fi, de fapt, decât o 
icoană imperfectă a Împărăției veşnice a lui Hristos; şi cel al funcţionarului roman 
păgân, care îl avea ca vârf suprem pe împăratul roman. În lumea secularizată de 
astăzi, este, mai mult ca oricând, nevoie să luăm aminte la felul în care gândea 
Sfântul Iuliu veteranul aceste lucruri. El a înţeles că deasupra oricărui om, fie el 
chiar şi marele împărat roman (cel mai puternic om din lume din vremea aceea şi 
poate, din orice timp istoric), se află Hristos. Vârful piramidei oricărei ierarhii co- 
recte este în Cer. De altfel, fiecare lider, începând de la capul familiei, bărbatul şi 
până la cele mai mari funcţii lumeşti sau chiar bisericeşti, trebuie să îşi reamin- 
tească iară şi iară acest lucru. 


Sfântul Iuliu ştia, încă de când a fost arestat, exact cum vor decurge lucrurile: po- 
runca împărătească era clară şi avea putere de lege absolută. Cei ce jertfeau idolilor 
erau eliberaţi, primind chiar daruri materiale substanțiale, iar cei care rămâneau 
statornici în credinţa creştină şi refuzau jertfa idolească erau executaţi. Ame- 
ninţarea morţii, precum şi tentaţia salariului pe 20 de ani, o mică avere, nu în- 
semnau nimic pentru un om care se luptase circa 20 de ani în şase războaie şi vă- 

zuse moartea aproape zilnic. El îi explică dregătorului Maxim că, deşi porunca 
împăratului este de a jertfi, porunca lui Hristos, care este mai mare decât orice om, 
este de a mărturisi adevărul credinţei şi a refuza orice compromis păcătos. EI îi 
cere judecătorului să fie credincios sistemului ierarhic în care credea, aşa cum şi el 
este credincios lui Hristos: „Te rog deci prea bunule, pe sănătatea împăraţilor, să 
îndeplineşti gândul tău şi să dai împotriva mea hotărârea, ca să se desăvârşească 
făgăduinţele mele”. 


Văzând credinţa neclintită a Sfântului luliu în Mântuitorul nostru lisus Hristos, 
dregătorul Maxim a dat această sentință: -,,luliu, nevoind să se supună poruncilor 
împăraţilor, primeşte pedeapsa tăierii capului”. Sfântul a fost decapitat îndată în 
timp ce se ruga lui Hristos să îi primească sufletul în ceata mucenicilor. 


Se cuvine să îl rugăm pe Sfântul mucenic Iuliu veteranul să mujlocească la Bunul 
Dumnezeu să ne înveţe şi pe noi nu doar curajul mărturisirii credinţei, pentru care 
şi-au vărsat sângele sfânt nenumărați mucenici chiar pe teritoriul actual al Româ- 
niei, CI şi înţelepciunea de a respinge hotărât iubirea de bani şi bunuri materiale şi 
compromisurile păcătoase. 

Viaţa şi Acatistul Sfântului mucenic Iuliu veteranul 


Viaţa și Acatistul 
Sfântului Mucenic 
luliu Veteranul 

Editura Institutului Biblic și de Misiune Ortodoxă 


În Colecţia Acatiste şi vieţi de sfinţi a fost publicată la Editura Institutului Biblic şi 
de Misiune Ortodoxă Viaţa şi Acatistul Sfântului mucenic Iuliu veteranul. Sfântul 
este prăznuit în data de 27 mai. 


Sfântul mucenic luliu veteranul a trăit în secolele III-IV, fiind contemporan cu 
Sfinţii mucenici Pasicrat şi Valentin. A primit mucenicia în vremea marii perse- 
cuţii din vremea împăraţilor Dioclețian şi Maximian, în anul 304, când a fost adus 
la judecată înaintea prefectului locului, pe nume Maxim. 


Prefectul Maxim a fost înştiinţat că un soldat veteran, Iuliu, nu vroia să Jertfească 
zeilor păgâni. Dregătorul a căutat mai întâi să-l convingă pe veteran să jertfească 

Ora de religie - Sfântul martir luliu Veteranul (27 mai) 


Acesta a pătimit ca martir în vremea împăraților Dioclețian şi Maximian Galeriu, 
care porniseră o grea persecuție împotriva creştinilor. Ei au hotărât să îndepărteze 
din armata romană pe toţi soldaţii creştini. 


Sfântul Iuliu a fost contemporan cu Sfinţii mucenici Pasicrat şi Valetin (24 aprilie). 
Iuliu a fost martirizat după ce se retrăsese din armată, devenind veteran, undeva la 
Durostorum, în provincia Moesia Inferior, pe malul drept al Dunării (astăzi Silistra 
- Bulgaria). După unele mărturii, se pare că era de neam traco-roman. Ca şi în 
cazul celorlalţi creştini care au suferit moarte martirică înainte de anul 313, şi Iuliu 
a fost persecutat şi ucis pentru că a refuzat să aducă jertfă împăratului. 


Astfel, în anul 304, prin tăierea capului s-a pus capăt vieţii pământeşti a acestui ve- 
teran ostaş în oastea credincioşilor lui Hristos. 


Primii sfinţi din calendarele creştine au fost martirii primelor secole, când Biserica 
se găsea în catacombe. Numele lor au alcătuit primele Martirologii şi au fost po- 
menite de creştini la Sfânta Liturghie, ea însăşi alcătuită în acei ani. 


De atunci datează şi tradiţia ca moaştele martirilor să fie aşezate la temelia bise- 
ricilor creştine, aşa cum se procedează şi azi în Biserica Ortodoxă. 

Sfinţii, şi mai ales martirii, au fost întotdeauna adevărate exemple de curaj în 
mărturisirea credinţei, atât pentru contemporanii lor, cât şi pentru generaţiile ce le- 
au urmat. Avem de învăţat din exemplul vieţii lor. Ei sunt eroii credinţei creştine. 

Iuliu Veteranul a trăit în secolele III — IV, fiind contemporan cu mucenici Pasicrat 
şi Valentin. A primit mucenicia în vremea marii persecuții din vremea împăraţilor 
Dioclețian și Maximian, în anul 304. Biserica Ortodoxă îl prăznuieşte în ziua de 27 
mai. luliu Veteranul este recunoscut ca martir de Biserica ortodoxă, anglicană și 
catolică. 


SI 


Mucenicia 


A efectuat un stagiu militar de 27 de ani, cel mai probabil în cadrul Legiunii a XI-a 
Claudia. 


În vremea marii persecuții din anii 303-304, Iuliu, un soldat veteran, a fost adus la 
judecată înaintea prefectului local Maxentius. luliu era acuzat că nu voia să 
jertfească zeilor păgâni. 


Procuratorul roman Maxentius a căutat mai întâi să-l convingă pe veteran să 
Jertfească zeilor, promiţându-i o leafă substanţială. 


Veteranul luliu a refuzat categoric să se lepede de credința sa în Hristos pentru 
bani. Sfântul i-a declarat dregătorului că era gata mai degrabă să moară pentru 
Hristos decât să asculte de legile păgâne care cereau aducerea de jertfe unor zei 
falşi. Văzând curajul și credinţa lui neclintită, dregătorul a poruncit să i se taie 
capul. Sfântul luliu Veteranul a primit astfel mucenicia pe 27 mai 304. 

Bucură-te, Sfinte mucenic Iuliu, veteran ostaş a lui Hristos! 

